
PERSONERNE 

Rektor Nordby. 

Klara, hans Hustru, født Kali. 

Frits ) 

Otto Kall, forh. Journalist og Lystspildigter. 

Etatsraad Grunnbrt til Vejlbygaard. 

Harald Grunnbrt, hans Søn. 

Pastor Johanssen. 

Adjunkt Møllbr. 

Jomfru Andersen, i Rektorens Hus. 



Handlingen foregaar i Rektorboligen i Vejlby i tre paa 
hinanden følgende Dage. 



FØRSTE AKT. 

(Dagligstue i Rektorboligen. Aaben Verandadør i Bag- 
gmnden. Tidlig Formiddag.) 



FØRSTE SCENE 

RAGNA 

(har siddet og læst i en Bog og lægger den nu ligegyldig fra sig. Sidder 
en Tid 1 Tanker. Løfter pludselig Hovedet med et lyttende Udtryk. 
Rejser sig tilsldst og gaar langsomt til Verandadøren. Taler herfra til 

Nogen udenfor:) 

Godmorgen 1 . . . Jeg kendte dine Åareslag 
. . . Hvad siger du? ... Om vi er hjemme? 
. . . Mor? ... Ja, hun er . . . For tidUgt? . . . 
Naa ja, kom du bare. 

FRU NORDBY 

(fra Spisestuen tUvenstre) 

Ragna I Hvem taler du med? 

RAGNA 

(vender sig og gaar ind igen) 

Det er Harald Grunnert. 

FRU NORDBY 

(i anden Tone) 

Aa, er det Haraldi Kommer han herind? 

RAGNA 

Han fortøjer da Baaden. Han har vist noget 
at tale med dig om. 

FRU NORDBY 

Med mig? 

RAGNA 

Han spurgte udtrykkeligt, om du var hjemme. 

(Harau> Grdnnbrt — en smuk, kraftig bygget, solbmn ung Mand 
— kommer ind fra Verandaen i en lys PIonelB Morgendragt.) 

FRU NORDBY 

Godmorgen, Hr. Viking! Eller Goddag skal 
man vel i Grunden sige. For De har sagtens 
været oppe med Lærkerne og har allerede 
hilst paa alle Vejlbygaards Marker. Og nu 
har De været ude og taget Dem et friskt 
Fjordbad, ikke sandt? 

HARALD GRUNNERT 

Det sidste er i hvert Fald rigtigt. 

FRU NORDBY 

(rækker liam Haanden) 

Ja, saadan skal det være I . . . Sæt Dem nu 
ned. Hvordan staar det til hjemme? 

HARALD GRUNNERT 

Jeg skal hilse mange Gange fra Mor. Hun 
var saa ked af, hun gik glip af Rektorens 
Foredrag forleden ved Skovfesten. Vi havde 
lige faaet spændt for, saa blev hun daarlig og 
maatte gaa i Seng. 

FRU NORDRY 

Det er da ikke noget alvorligt? 

HARALD GRUNNERT 

Åa nej; hun er da oppe igen. Det er den 
gamle Historie fra i^or. 

FRU NORDBY 

Ja, kære Harald, Deres Forældre begynder 
at blive tilaars. De trænger til Hvile. Den 
Tanke maa De se at vænne Dem til, — det 
har jeg sagt Dem. 

HARALD GRUNNERT 

Jeg tænker ogsaa, det nu endelig bliver til 
noget med den Baderejse, der har været talt 
om saa længe. Mor vil absolut afsted. 

FRU NORDBY 

Og Deres Far? 

HARALD GRUNNERT 

Ja, det har jo hele Tiden været det kildne 
Punkt. Men nu er han da gaaet ind paa at 
gøre Mor Følgeskab. Jeg skal forresten hilse 
fra ham ogsaa. I Grunden kommer jeg som 
en Slags Udsending fra Far. Han bad mig, 
om jeg vilde forhøre, hvornaar det var Dem 
belejligt at tage imod ham. Det skulde gerne 
være en af de nærmeste Dage. Og helst paa 
en Tid, da Rektoren ikke var hjemme. 

FRU NORDBY 

(med et Smil) 

Det sidste lyder jo næsten foruroligende. Og 
jeg begriber ikke, . . . hvad kan det være for 
Hemmeligheder, Deres Far vil tale med mig 
om? 

RAGNA 

(der gaar omkring i Stnen) 

Aa, Mor I At du vil lade saa uskyldig! Det 
er naturligvis noget med Fars Jubilæum. Du 
veed jo godt, hele Byen snakker nu om det. 

FRU NORDBY 

Jeg har ganske vist hørt en lille Fugl 
kvidre Udt. Men jeg kan da ikke tænke mig, 
at det er i den Anledning, Deres Far — 

HARALD GRUNNERT 

Jeg tror nok, det er i den Anledning. Men 
forresten veed jeg ingenting og har heller ikke 
Lov til at sige noget. 

RAGNA 

Der er saamænd ingen Grund til at være 
saa hemmelighedsfuld. Vi veed Besked om 
det altsammen. Baade om Festmiddagen og 
Theservicet og Ungdomsforeningens Fakkeltog. 

FRU NORDBY 

(strengt irettesættende) 

Ragna! 

(Fra Spisestuen kommer Otto Kall — en ^sten og forkommen 
Skikkelse — støttende sig tungt til en Stok. 

Hans Tilsynekomst fremkalder et Øjebliks foriegen Tavshed.) 

FRU NORDBY 

(flygtigt forestillende.) 

Min Broderi — Hr. Grunnert, Vejlbygaard 1 

OTTO KALL 

Jeg vidste ikke, her var Fremmede, (tu sø- 
steren) Pigen vilde gerne gøre i Stand i mit Værelse. 

FRU NORDBY 

Du skulde sætte dig lidt ud i Haven. Henne 
paa Bænken under den store Kastanie er der 
endnu Skygge. 

OTTO KALL 

(efter en tavs Hilsen ud gennem Verandaen.) 

FRU NORDBY 

(da han er borte) 

Hvad var det nu, vi talte om? 

HARALD GRUNNERT 

Undskyld! Vil De give mig Lov til at gøre 
Dem et Spørgsmaal, Fru Nordby? 

FRU NORDBY 

Hvad er det? 

HARALD GRUNNERT 

Det var altsaa Hr. Kall, der kom hertil igaar 
sammen med Frits? 

FRU NORDBY 

Har De aUerede talt med Frits? 

HARALD GRUNNERT 

Nej, men Forvalteren var nede ved Havnen 
igaar med Kreaturer, da Københavnsdamperen 
kom. Han fortalte, at Frits var med Skibet 
og havde ledsaget en ældre, svagelig Herre. 
Jeg har spekuleret paa, hvem det kunde være. 
Jeg maa tilstaa, det faldt mig mindst af alt 
ind, at det var — Otto Kali. 

FRU NORDBY 

Ja, det vil vel nok vække nogen Forbavselse. 

HARALD GRUNNERT 

Hr. Kali er syg? 

FRU NORDBY 

Dødssyg. Og vi var jo nærmest til at tage 
os af ham — syntes vi. 

HARALD GRUNNERT 

Det er saa . . . (søger forgeevcB efter et Ord.) Og Rek- 
toren var selv nede paa Bryggen for at tage 
imod. 

FRU NORDBY 

Saa det veed De ogsaa. — Men lad os 
tale om noget andet. Det er et saa trist 

Emne. Hvor er i Grunden Frits? Har du 
ikke set ham, Ragna? 

RAGNA 
(guur bort fra et ^Hndn, hvorfra hnn i Smug har lUgt Otto Kali med 

Øjnene.) 

Nej I 

FRU NORDBY 

Mon han er gaaet ud? 

RAGNA 

Jeg yeed det ikke. 

HARALD GRUNNERT 

Saa vidt jeg husker, laa Deres Baad ikke 
ved Trappen. 

FRU NORDBY 

Saa er han nok allerede ude med sine Fiske- 
snører. Han er ganske barnlig henrykt over 
sin Ferie, den kære Dreng. — Naa, men det 
har da sikkert holdt haardt for Dem at over- 
bevise Deres Far om, at Vejlbygaard ikke 
netop behøver at styrte sammen, fordi han 
overlader Dem Styret en lille Tid. 

HARALD GRUNNERT 

(ser bort med et lille Smil) 

Ja, De kender jo fra Fortiden Fars svage 
Side. Han har lidt svært ved at sUppe Fore- 
stillingen om sin Uundværlighed. 

FRU NORDBY 

Ja ja. Begyndelsen er altsaa nu gjort. Og 
det glæder jeg mig rigtig over for Deres Skyld, 
Harald. De skal se, naar alt gaar godt, vil 
Deres Far selv foreslaa, at De beholder en Del af 
Ledelsen. Som der staar i Sangen : »Ungdom- 
mens Mod og de gamles Besindighed Haand 
i Haand ved Styretc. I det Billede ser jeg i 
det hele nu Landets lykkelige Fremtid ligge 
for os. 

HARALD GRUNNERT 

(efter nogen Tøven) 

Ja se, — det Syn vil De nu alligevel ikke 
faa at se paa Vejlbygaard. 

FRU NORDBY 

Jeg siger Dem, Harald, — De maa ikke op- 
give Haabet. 

HARALD GRUNNERT 

(smilende) 

De forstaar mig ikke rigtig, Fru Nordby. 
Jeg mener ... ja, jeg har egenlig slet ikke 
Lov til at tale om det endnu, men De vil jo 
ikke bringe det videre . . . Far og jeg er kom- 
men til Enighed. Netop igaar blev Sagen 
endelig afgjort. Far og Mor overdrager mig 
Gaarden helt og holdent og flytter til Køben- 
havn. 

FRU NORDBY 
Saa er det virkelig sket ! (Rækker ham Haanden oyer 

det Bord, hvorved de ridder.) Til Lykke, Harald Grun- 
nertl Nu er De da rigtig glad I 

HARALD GRUNNERT 

Ja, det er jeg! 

FRU NORDBY ' 

Men hvordan er det gaaet til? 

HARALD GRUNNERT 

Aa, det er en lang Historie. Kan De huske^ 
Fru Nordby, engang i Vinter, vi kom til 
at tale om Forholdene derhjemme. De for- 
stod godt, sagde De, hvor nedtrykkende det 
maatte være for mig at gaa om med saa me- 
gen Lyst til at tage fat og ikke kunne faa 
Lov til det. De syntes, jeg maatte jo meget 
hellere tale med Far og Mor om at faa Lov 
til at rejse bort og begynde noget selvstændigt 
i Amerika eller Avstralien. 

FRU NORDBY 

(undvigende) 

Naa — det var jo kun min Spøg. 

HARALD GRUNNERT 

Aa ja. Men i mit Hjerte maatte jeg allige- 
vel give Dem Ret. Jeg følte selv, at det kunde 
ikke blive ved at gaa, som det gik. Saa 

gjorde jeg en Dag Alvor af det og talte om 
at rejse. 

FRU NORDBY 

Gjorde De virkelig I Hvad sagde saa Deres 
Forældre? 

HARALD GRUNNERT 

Mor blev jo fortvivlet. Far forresten ogsaa. 
Lige siden den Dag har i Grunden Forhand- 
lingerne staaet paa. Mor foreslog straks en 
Deling af Arbejdet; men det vilde Far ikke 
høre Tale om, og det var saamænd heller al- 
drig gaaet. Far og jeg ser saa forskelligt og- 
saa paa rent praktiske Ting. Det mente De 
forresten ogsaa dengang, kan jeg huske. 

FRU NORDBY 

(afledende) 

Og hvornaar skal Overdragelsen ske? 

HARALD GRUNNERT 

Allerede nu til Høsten. De veed nok, — 
naar Far endelig har taget en Bestemmelse, 
faar han ingen Ro, før den er udført. Fore- 
løbig følger han altsaa Mor ned til Wiesbaden, 
og mens de er borte, skal Møblerne flyttes til 
København. 

FRU NORDBY 

Er det ikke underligt, jeg er i Grunden slet 

ikke overrasket. Da De før kom ind, slog det 
mig, at der var foregaaet en Forvandling med 
Dem. De formelig straalede, Harald I (tu raona, 

der under den sidste Del af Samtalen har flyttet sig uroligt fra Sted 
til Sted i Stuen og Just staar i Begreb med at liste ud ad Spise- 

studaren.) Hvor gaar du hen, mit Barn? 

RAGNA 

Jeg maa vist se til Frokosten. 

FRU NORDBY 

Aa, det gør jeg helst selv. Rul lidt ned for 
Solen, min Pige ; den brænder saa stærkt paa 
Betrækket. Blomsterne trænger vist ogsaa til 
Vand. (Til Harald' grunntot) Meu uu vil da Folk 
faa noget at snakke om. Det er jo virke- 
lig en Nyhed 1 

HARALD GRUNNERT 

Som sagt, — De vil nok lade være med 
at tale om det til Nogen foreløbig« Heller 
ikke til Far. Det var kun, fordi vi netop kom 
ind paa det Emne ... Og saa syntes jeg jo 
ogsaa, at De og Deres Mand havde Krav paa 
at være de første, der fik det at vide. 

FRU NORDBY 

Det var saa elskværdigt tænkt af Dem, kære 

Harald. — Hvordan tager Deres Far det? 

2 

HARALD GRUNNERT 

Aajo, bedre end man skulde have tænkt sig. 
Tiden har lært ham at resignere —siger han selv. 

FRU NORDBY 

Ja^ ja. Han kommer nok over det ogsaa. 
Vi sætter allesammen saa megen Pris paa 
Deres Far. Saa haardt han ogsaa har staaet 
min Mand imod, har vi dog altid erkendt, at 
han var en Personlighed. 

HARALD GRUNNERT 

Jeg er glad ved, at De siger det. For jeg 
føler godt nu, at jeg selv ofte har bedømt 
Far uretfærdigt. Han handlede dog altid kun 
efter sin bedste Overbevisning. 

FRU NORDBY 

Det gjorde han sikkert. 

HARALD GRUNNERT 

Naar Far i sin Tid traadte saa stærkt op 
mod Rektoren, var det jo ogsaa i en Slags Selv- 
forsvar. Far var saa at sige opdraget med den 
Forestilling, at han som Ejer af Vejlbygaard 
var Byens fødte Formynder. 

FRU NORDBY 

Ja, ja, der skal ikke rippes op i de gamle 
Stridigheder. Deres Far har jo desuden nu 

loyalt erkendt sit Fejlsyn paa min Mand og hans 
Gerning. (Reds«- si^ Og nu maa De tilgive mig, 
kære Harald, at jeg betænker mine husmoder- 
lige Pligter. Bliver De ikke og spiser Frokost 
med os? 

HARALD GRUNNERT 

Tak, ikke idag. De venter mig hjemme. 

FRU NORDBY 

Saa hils Deres Forældre. Sig Deres Far, at 
han er altid velkommen. Og dersom han ab- 
solut helst vil træffe mig alene, sker det bedst 
om Formiddagen, omtrent paa denne Tid. Tror 
De, det vil kunne passe ham? 

HARALD GRUNNERT 

Det vil det ganske sikkert. Far kører endnu 
hver Formiddag herind til Byen. Det er 
saadan en gammel Vane, han ikke har kunnet 
lægge af. Han kigger saa indenfor i Banken 
og Aktiebryggeriet, — der sidder han jo endnu 
i Bestyrelsen. 

FRU NORDBY 

Ja, saa venter jeg ham altsaa. Farvel, Farvel I 

(Ud.) 

ANDEN SCENE. 

HARALD GRUNNERT 

Hvorfor vilde du gaa, Ragna? 

RAGNA 

Det sagde jeg jo. 

HARALD GRUNNERT 

Det var jo kun et Paaskud. — Var det 
for ikke at blive ene med mig? 

RAGNA 

(tier) 

HARALD GRUNNERT 

Husker du dit Løfte? 

RAGNA 

Jeg har aldrig lovet noget. Det veed du godt. 

HARALD GRUNNERT 

Kald det, hvad du vil. Maa jeg blot minde 
dig om, at allerede da jeg den 15. Marts ifjor 
friede til dig, sagde du noget, som i hvert Fald 
stærkt lignede et Løfte. 

RAGNA 

Hvad var det? 

HARALD GRUNNERT 

Har du virkelig glemt det? Du sagde, at af 

alle Mennesker var jeg den eneste, du kunde 
tænke dig at være gift med. 

RAGNA 

Kalder du det et Løfte? 

HARALD GRUNNERT 

Nej, men nogen Tid efter sagde du ogsaa 
noget andet. Du kunde ikke lide lange For- 
lovelser, sagde du. Vi skulde blive ved at være 
gode Kammerater, indtil vi kunde blive enige 
om at gifte os. Husker du det? Fra den — 
Nat var det, jeg for Alvor tog Kampen op med 
Far. Og jeg lovede mig selv, at jeg skulde 
ikke oftere tale til dig om Giftermaal, før jeg 
havde skabt mig et selvstændigt Hjem og 
kunde sige til dig: Kom nu og del det med 
mig. — Hvad svarer du nu? 

RAGNA 

(efter nogen Kamp) 

Jeg kan ikke, Harald. I al Fald ikke nu 
— det maa vente. 

HARALD GRUNNERT 

Igen vente. — Hvordan er det egenlig fat 
med dig, Ragna? Du har jo aldrig været let 
at komme rigtig tilbunds i. Men jeg har en 
Fornemmelse af, at du i den senere Tid er 
ved at blive borte ogsaa for dig selv. 

RAGNA 

Naar du tror saa daarligt om mig, kan jeg 
ikke forstaa, du bliver ved at holde af mig. 
Det skulde du ikke gøre. 

HARALD GRUNNERT 

Ja se, — nu bliver du straks studs I Du er 
dog et Barn, Ragna! Men det har du ikke 

længer Lov til at være. (Tneder hende nærmere.) Hvad 

er det, du gaar og gemmer paa? Er det en 
Forelskelse, saa sig det rent ud. 

RAGNA 

Ja, det er det maaske. 

HARALD GRUNNERT 

(betragter hende nøje) 

Det faar du mig alhgevel ikke til at tro 
paa, Ragna. -(Haanit) Der er jo heller ingen 
Kunstberidere her paa Egnen for Tiden, saa 
vidt jeg veed. 

RAGNA 

(bider sig i Læben og bliver brændende rød). 

HARALD GRUNNERT 

(tager sig i sin Ophidselse, dæmpet) 

Jeg sagde det ikke for at saare dig. Men 
du skal engang vide, Ragna, hvad Slags Mis- 
tanke du udsætter dig for med din Lunefuld- 
hed. Og det vil jeg sige dig: hvad man kan 
tilgive en Femtenaarig, finder man sig ikke i 

hos den, der har fyldt de tyve. Jeg veed ikke, 
hvad det er, du nu igen gaar og drømmer 
dig bort i; men jeg taler til dig, som jeg gør, 
fordi jeg tror, at det her gælder ikke alene 
min egen Lykke, men ogsaa din, Ragna. 

RAGNA 

Og dersom du nu tog fejl? — Jeg ønsker 
bare, man vil lade mig i Fred. 

HARALD GRUNNERT 

Ja, saadan siger alle Drømmere. Men Ti- 
den trænger til vaagne Mænd og Kvinder, 
Ragna. Og skulde Rektor Nordbys Datter 
ikke blive en af dem ! — Lad mig sige dig en 
Ting. Kan du huske den samme 15de Marts, 
da vi stod derude ved Havelaagen. Jeg for- 
talte dig, at jeg havde holdt af dig, lige siden 
jeg saae dig som lille Pige sidde bag Spisestue- 
vinduet derinde og kigge ned paa os Drenge 
paa Legepladsen. Jeg kunde se paa dig, at 
du ikke troede mig; du fik dit mistænksomme 
og spydige Udtryk i Øjnene ; og det var maa- 
ske ogsaa dumt sagt, for det kan jo være en 
Indbildning af mig. Men een Ting skal du 
tro paa, og det er, at siden jeg kom hjem 
fra England og første Gang saae dig som 
Voksen, har jeg ikke haft og har jeg heller 
ikke kunnet tænke mig nogen virkelig Lykke 

uden sammen med dig. Da jeg igaar havde 
faaet Fars bindende Ord og endelig kunde 
føle mig som en uafhængig Mand, — jeg 
maatte gøre Vold paa mig for ikke straks 
at tage herind og fortælle dig Nyheden. Jeg 
troede jo, du ogsaa vilde blive glad ved den. 
— Men jeg har altsaa levet i en Indbild- 
ning. Jeg maa vel ovenikøbet gøre dig en 
Undskyldning, fordi jeg nu igen har talt til dig 
om mine Følelser, som jeg har gjort. — Farvel I 

(VU gaa) 

RAGNA 

(modstræbende bevseget) 

Harald I Du maa ikke være vred. Jeg tror 
nok, det engang vil blive, saadan som du øn- 
sker det. Men hvorfor skal det netop være 
nu? Lad os i det mindste vente, til det Jubi- 
læum er vel overstaaet. 

HARALD GRUNNERT 

Naar du synes det, saa — naturhgvis. Men 
hvorfor i Grunden? 

RAGNA 

Forstaar du dog ikke? Jeg vil ikke have, 
at ... at det skal se ud , som om den Ting 
hørte med til Festarrangementet. Men maa- 
ske er det netop det, du gerne vil? 

HARALD GRUNNERT 

Jeg skal ikke nægte, jeg synes ikke, Tids- 
punktet kunde være mere passende valgt. 
Netop nu, da Striden mellem vore Familjer 
endelig er udjævnet, kunde Freden da ikke 
faa en smukkere Besegling, end om vi ofFen- 
liggjorde vor Forlovelse. 

RAGNA 

Ja, der har vi det igen I Saa forskelligt 
føler vi I — Det er vel ikke engang saa sikkert, 
at dine Forældre vil blive videre henrykte 
for Partiet. 

HARALD GRUNNERT 

Dersom det er det, du er bange for, saa — . 

RAGNA 

Nej, det er det ikke. Slet ikke. 

HARALD GRUNNERT 

Ja, for saa tror jeg, jeg fuldstændig kan be- 
rolige dig. Hvad Mor angaar, saa veed du 
selv, hun er ganske fortryllet af dig, ... ja, 
nu ser du igen saa mistroisk ud; men det er 
sandt, hvad jeg siger. Hun har jo desuden 
længe forstaaet din Fars Betydning og veed, 
hvormeget vi unge — og ikke mindst jeg — 
skylder ham. Og for Fars Vedkommende — 

ja, saa hørte du jo, at han selv tænker paa 
at benytte Jubilæet som Anledning til yder- 
Ugere Tilnærmelse. 

RAGNA 

Ja, det hørte jeg nok. Men jeg vil alligevel 
ikke. Jeg synes i det hele slet ikke om den 
Jubilæumskommers. 

HARALD GRUNNERT 

Du er dog altid fuld af Underligheder. Man 
kunde fristes til at tro, du var skinsyg paa 
din egen Far. 

RAGNA 

AaSnak! Hvor falder du paa saadan noget? 

HARALD GRUNNERT 

Det er ikke første Gang, du er kommen 
med den Slags Udtalelser. 

RAGNA 

Naa ja I Jeg er vel et selvstændigt Menneske. 
Ikke bare »Rektor Nordbys Datter«. Den Titel 
er jeg snart ked af altid at faa serveret. 

HARALD GRUNNERT 

(efter en Payse) 

Der er noget her, du ikke vil sige? Hvad 
er det, Ragna? 

RAGNA 

Jeg kan ikke svare paa alt, hvad du spør- 
ger om. — Og nu maa du helst gaa. Der 
kommer Nogen. 

TREDJE SCENE. 

FRITS 
(med en Buket hvide Aakander i Haanden) 

Haraldus I Næ, det var da morsomt I ... Og 
i Knæbukser I 

HARALD GRUNNERT 

Velkommen hjeml Du undskylder mig, jeg 
maa gaa. 

FRITS 
Hvad for noget ? (Ser tn den ene tU den anden) Naa 
Saadan ! — Bi dog et Øjeblik. (Anbringer Blomsterne 

i en tom skaai.) Vi sættcr OS ued i Haven. 

HARALD GRUNNERT 

Jeg har ikke Tid. Vi ser dig vel paa Vejlby- 
gaard. 

(HorUgt ud) 

FRITS 

(efter ham) 

Nej, hør dog I Du Krudttønde I Du Storm- 
vind! (Ude paa Verandaen) HaralduS Hotspur! (Man 

hører Aaresiag) Gud forbarme sig, som han haler 

udi . . . (Kommer Ind igen) HhT I DU igCIl VærCt 

oppe og toppes? Du spiller højt Spil, Ragna. 

RAGNA 

Maa jeg være fri! 

FRTTS 

Jeg begriber dig Pinedød ikke. Harald er 
dog en prægtig Fyr. Og saa brillant han saae 
ud i den Sportsdragtl — Naal Har du set, 

hvad jeg har her? (Tager Buketten af Skaalen og holder den 

I Vejret) Er de ikke vidunderlig dejlige? 

O, Lotus! Lotus! 
Uskyldsdrømme! Jomfrusjæl! 

Tror du ikke, Mor vil blive glad for dem? 

(Ordner skønaomt Blomsterne 1 Skaalen.). 

RAGNA 

(netter rig, oden at svare, ved Klaveret og blader I no^e Noder) 

FRITS 

Jeg kan forresten hilse dig fra en af dine 
Veninder. En Brunette. Hvide Sko. Græs- 
grønne Hattebaand. Henrivende Figur. — 
Hvem er det saa? 

RAGNA 

Det er vel Charlotte Holm. 

FRITS 

Truflfetl Jeg fangede et Glimt af hende før, 

da jeg roede forbi Apotekerhaven. Hun saae 
brillant ud. Kan du ikke invitere hende til 
en Cycletur i Eftermiddag? 

RAGNA 

(klimprer lidt med den ene Haand) 

Vi omgaaes ikke længer. 

FRITS 

Naa, ~ er hun nu ogsaa forskudt! Har du 
overhovedet nogen tilbage af dine Veninder? 

RAGNA 

Nej. 

FRITS 

Sig mig, hvad har du egenlig imod dem? 

RAGNA 

De morer mig ikke. 

FRITS 

Det er omvendt med mig. Kunde jeg bare 
blive enig med mig selv om, hvem af Vejlbys 
mange Dejligheder jeg dennegang skal for- 
elske mig i, gav jeg gerne en Krone og femog- 
tyve Øre til de Fattige. Saal (Anbringer Skaalen. 

Faar derved Øje paa den Bog. Ragna før Ueste 1.) MeU Herre- 

gudl Her ligger jo »Guldkalvene I Jeg søgte 
den i Morges allevegne. 

RA.GNA 
(stadig blMlcDde i Noder og kUmpraide lidt) 

Jeg Candt den ude paa Græsplænen. Du maa 
have glemt den der iaftes. 

FRITS 

Har du læst den? 

RAGNA 

Jeg har kigget i den. 

FRITS 

Kigget? Det er en noget overlegen Maade 
at behandle en Literaturens Banebryder paa. 

RAGNA 

Duer den noget? 

FRITS 

Om Svendsen duer? Du vil være naiv? Der 
er navnlig en Skildring af en natlig Ildebrand, 
hvor tre Børn brænder inde. Saadan noget kan 
ganske simpelt ikke gøres bedre. Det er fæ- 
nomenalt. Man sidder formehg og føler Luerne 
svide En paa Kinden. Man kunde godt fristes 
til at stikke Fingrene i Ørene, saadan hører 
man Børnenes Skrig. — Hvor er Mor? 

RAGNA 

I Køkkenet. 

FRITS 

Skulde hun spørge efter mig til en lille Prome- 
nade før Frokost, saa sidder jeg. nede i Haven. 

Husk det I (Gaar med Bogen ud gennem Verandadøren men stand- 
ser pludselig ved at kaste Blikket ud i Haven.) Saa — fOF Fan- 
den I Sidder ikke Spøgelset derhenne paa Bæn- 
ken og tager Pladsen op! 

RAGNA 

(standser sit Spil) 

Er det Onkel, du taler om? 

FRITS 

Hvem ellers! (ind igen.) Hør, Ragna, kan det 
virkelig være Meningen, at vi skal have den 
miserable Fortidslevning gaaende her hele Som- 
meren? Det bliver jo ikke til at holde ud. Og 
sæt han gaar hen og himler . . . eller helveder 
. . . lige til Jubilæet og spolerer hele Festen. 
Det var dog, ved Gud, Synd for Far. 

RAGNA 

(der har rejst sig) 

Aa, saa længe holder han vel nok ud. Han 
er jo desuden mest paa sit Værelse. 

FRITS 

For Øjebhkket breder han sig dog paa den 
Plads, hvor jeg netop havde tænkt at sidde 
og dase lidt med Svendsen. 

RAGNA 

Det var Mor, der viste ham derud før, da 
han kom ind i Stuen. 

FRITS 

Ja, veed du hvad, han pynter sgu heller 
ikke. Du kan tro, det var en nydelig Opsigt, 
vi vakte igaar paa Dampskibet. Gud veed, 
hvad Folk tænkte om mig. Far stiller under- 
tiden vel store Fordringer til min Menneske- 
kærlighed. Næste Gang han faar i Sinde at 
optræde som barmhjertig Samaritan, agter jeg 
at bede mig fritaget for at spille Muldyrets Rolle. 

RAGNA 

Var du selv ude og hente Onkel? 

FRITS 

Ja, det havde jeg Ordre til. 

RAGNA 

Hvordan boede han i Grunden? 

FRITS 

Rædsomt uhyggeligt. Et Hummer til en halv 
Snes Kroner om Maaneden. I en Arbejder- 
kaserne med et halvt Hundrede Lejligheder, 
Spytteklatter paa Trappen, Bømeskraal gen- 
nem alle seks Etager og en Lugt ... en Stank, 
siger jeg dig, som der kunde skrives tyve na- 
turalistiske Romaner om. 

RAGNA 

Var han straks villig til at følge med? 

FRITS 

Det hele var jo ordnet i Forvejen. Far havde 
selv faaet hans Adresse opspurgt, og de havde 
vekslet et Par Breve. Han sad saamænd alle- 
rede med sin Kavaj paa, da jeg kom. Jeg 
glemmer aldrig det Syn. Jeg kom til at tænke 
paa engang, da jeg oppe paa Pulterkammeret 
opdagede den gamle, skimlede Sælhundeskinds- 
kuffert, du veed, fra Fars Studentertid. Der gik 
ligefrem et Gys igennem mig. 

RAGNA 

Du skulde skamme dig for at tale paa den 
Maade om et sygt Menneske, der snart skal dø. 

FRITS 

Dersom min Medlidenhed kunde være ham 
til Spor af Gavn, skulde jeg saamænd gerne 
skænke ham den, — det er en prisbillig Vare. 
Forresten er det maaske værd at erindre, at 
vor gode Onkel ikke nægtede sig nogen Hen- 
synsløshed, dengang han endnu var i Stand 
til at gøre Skade. Man maa lade ham, han 
kunde ikke bare bjæffe, men ogsaa bide. Han 
havde en Maade at fare hæderlige Folk i Benene 

paa, der undeiliden var ganske virkningsfuld, 

3 

RAGNA 

Han har vel ment, de ikke var for gode til det. 

FRTTS 

Det har han sagtens. Skade blot, at hans 
Kamphyl var saa erbarmelig umusikalske. Og 
at han gjorde sig latterlig ved at optræde som 
en Menneskehedens Befrier. Men han Ugnede 
sin Tid, — det er hans Undskyldning. 

RAGNA 

Du taler, saa — 

FRITS 

Saa — hvad? 

RAGNA 

Aa, jeg gider ikke sige det. 

FRITS 

(foruidrer Tone) 

Saa skal du høre min Mening. Jeg fin- 
der det mere end besynderligt, at du føler dig 
forpligtet til en saa højstemt Forargelse i An- 
ledning af en gammel Skandalemager som On- 
kel, der har været Far og Mor til saa megen 
Sorg og Skam. Og det ovenikøbet efter at du 
selv for et Øjeblik siden har været ubehagelig 
mod et Menneske som Harald, der er en god 
Ven af Huset og — tør jeg nok sige — din 
egen taalmodige — ufattelig taalmodige — 
Ridder. 

RAGNA 

Mine Ting skal du ikke blande dig i. 

FRITS 

Det føler jeg mig alligevel forpligtet til i 
yisse Tilfælde. Du er nu engang min Sø- 
ster, og Harald er min Ven. — Jeg veed ikke, 
om det muligvis er for at gøre dig interessant 
overfor dine Veninder . . . dine forhenværende 
Veninder, at du behandler Harald, som du gør. 
Men jeg vil advare dig. Det kunde ende med 
Forskrækkelse. — Og maa jeg saa med det 
samme henstille til dig at være lidt mindre 
ekstravagant i din Paaklædning. (ser paa hendes 

stærkt nedskaarne BJole.) Det er godt UOk at have siu 

egen personlige Smag. Men man skal vogte 
sig for at gaa Grænsen for det passende alt for 
nær. Især naar man som du — allerede er en 
Dame med en Fortid. 

RAGNA 

(Imod ham, i et ubehersket Udbrud) 

Jeg siger dig, — jeg taaler ikke længer dine 
Uforskammetheder I 

FRITS 

' (lidt forblø£net) 

Hvad gaar der af dig? Er du gaaet helt fra 

Forstanden? 

3* 

RAGNA 

Aa, jeg kunde . . . spytte paa dig! 

(VU gaa, men støder foren Spiaestnedøren pae Fru Nohobt, der kom- 
mer Ind med Køkkenforklæde paa.) 

FRU NORDBY 

Hvad er her paafærde? 

FRITS 

Det er Ragna, der spiller Melodrama. 

RAGNA 

Det er Frits, der er uforskammet. 

FRITS 

Hun vil spytte mig i Ansigtet, skønt jeg lige 
er bleven barberet. 

FRU NORDBY 

(tU Ragna) 

Du er dog ogsaa . . . Altid skal du stifte 

Ufred. (Det ringer.) Stille! . . . (Efler en Panse) Det er 

Etatsraaden. (xii raona) Gaa ud og gør Lam- 
perne i Stand og lad ham ikke se dit mugne 
Ansigt. Vil du tage imod ham, Frits, mens 
jeg gaar ind og skifter Forklæde. 

(Gaar ud tilligemed Raona.) 

FJERDE SCENE 

(Jomfru Andersen aabner Døren til Entreen i Forgrunden tilhøjre. 
Btatsraad Grumnbrt med Hat og Handsker I Haanden.) 

ETATSRAADEN 

Se -se! Husets Søn er kommen hjeml Og 
frisk og sund som altid I Arbejdet i Kancelliet 
tærer ikke paa Dem. Men sig mig — (tager ham 

interesseret ved en Knap og sænker Stemmen) — hvem er den 

Herre, der sidder derude i Haven? Jeg kunde 
se ham fra Vejen. Det er ikke Nogen her fra 
Byen. 

FRITS 

Det er min Onkel. 

ETATSRAADEN 

Onkel? 

FRITS 

Min Morbroder. Etatsraaden veed vist nok, 
at Mor har en Broder. 

ETATSRAADEN 

Morbroder? Vent lidt I Ham . . . Literaten? 
Publicisten ? 

FRITS 

Ja. 

ETATSRAADEN 

Men Gudbevares I Hvordan kommer han her? 

FRITS 

Det er sandelig ikke mig, der har haft Bud 

efter ham. Han er syg og kan ikke leve. Og 
saa har Far ment, at han passende kunde 
lægge sig til at dø her. 

ETATSRAADEN 

Hvor det ligner Deres Far I Altid højsindet I . . . 

Ah I (Vender aig mod Pac Nordbt, der kommer tilbage fra Spise- 

stuen) De tilgiver mig, at jeg forstyrrer saa tid- 
ligt paa Dagen. Men jeg maa forklare Dem 
Sagen. Jeg opholdt mig just inde i Banken, 
da jeg tilfældigt saae, at Rektoren gik ind til 
Barber Jensen overfor. Saa tænkte jeg, at nu 
kunde jeg vanskelig faa nogen bedre Lejlighed 
til at søge den lille Konference med Dem, kære 
Frue, som min Søn vistnok allerede har talt til 
Dem om, og som Deres Mand — De forstaar — 
jo foreløbig helst maa holdes udenfor. 

FRU NORDBY 

Vil Etatsraaden ikke tage Plads. 

FRITS 

Det er vist Meningen, at jeg ogsaa helst skal 
gøre mig usynUg. Det er Statshemmeligheder, 
kan jeg forstaa. 

ETATSRAADEN 

(nOsker til ham) 

Vi ser Dem vel paa Vejlbygaard? Altid vel- 
kommen I 

FRITS 

(hilser og gaar bort med sin Bog.) 

ETATSRAADEN 

En højst indtagende ung Mand! Det er Deres 
Mand op ad Dage. Lige til »Ørneblikket«. — 
Hvordan er det? Det er i Finansministeriet, 
Deres Søn har faaet Ansættelse? 

FRU NORDBY 

Nej, i Indenrigsministeriet. 

ETATSRAADEN 

Aa, Departementschef Plum I Min gamle Ven 
og Regimentskammerat fra Krigsaarenel Der- 
som De vil tillade mig det, skal det være mig 
særdeles kært at bringe Deres Søn i Erindring 
hos ham. Avancementet i den røde Bygning 
bliver jo let en Sneglevandring, naar man 
ikke — 

FRU NORDBY 

(afbrydende) 

Det er meget venligt af Dem; men Frits 
klarer sig nok ved egen Hjælp. Han er vel 
anskreven hos sine Foresatte og har jo ogsaa 
en god Eksamen. 

ETATSRAADEN 

Det tror jeg I Fem store Laud'er, ikke sandt? 
Og ikke mere end treogtyve Aar I — Men jeg tør 
ikke opholde Dem for længe paa denne Tid af 

Dagen. Jeg skal derfor tillade mig straks at 
komme frem med mit Ærinde. Det vil for- 
haabenlig ikke vække Deres Forundring, kære 
Frue, naar jeg siger Dem, at det er i Anledning 
af Deres Mands forestaaende Embedsjubilæum, 
jeg kommer til Dem. De vil sikkert forstaa, at og- 
saa jeg føler Trang til ved denne celebre Lejlig- 
hed — trods alle Meningsforskelligheder — at be- 
vidne Rektoren min absolute Højagtelse. Jeg 
har sagt Dem det før, Fru Nordby, — havde 
j^ paa et tidligere Tidspunkt lært Dem og 
Deres Mand personlig at kende, vilde megen 
beklagelig Strid og Ufred kunnet være und- 
gaaet. Den selskabelige Omgang gør saa meget. 

FRU NORDBY 

Naa — Tiden har vel ogsaa gjort sit. 

ETATSRAADEN 

Jeg vilde netop sige det. For at dømme os 
Mænd af Tanden regime helt retfærdigt maa 
man ikke glemme Tidsforholdene. Dengang 
Deres Mand kom her til Byen, stod Nationen 
Fare for — det er slet ikke for meget sagt — 
at undergraves af det vildeste Anarki. Jeg be- 
høver blot at erindre om, hvordan der paa selve 
det kongelige Universitet blev holdt oprørske 
Forelæsninger, der vakte den største Opsigt. 
Jeg minder tillige om, hvordan Moralen frækt 
forbaanedes i Literaturen og Religionen latter- 

liggjordes, for ikke at tale om, hvorledes Mas- 
serne paa den skændigste Maade ophidsedes 
mod de Besiddende (Afbrydende sig seiv) A pro- 
pos. Jeg hører til min Overraskelse, at Deres . . . 
Deres Slægtning, Publicisten, er her hos Dem. 

FRU NORDBY 

Ja, min Broder kom hertil igaar Eftermid- 
dags sammen med Frits. 

ETATSRAADEN 

Men hvordan skal jeg forklare mig — ? 

FRU NORDBY 

Min Broder er dødssyg, — uhelbredeligt ned- 
brudt paa Sjæl og Legeme. 

ETATSRAADEN 

Ja, det fortalte Deres Søn. 

FRU NORDBY 

Og vi var jo nærmest til at tage os af ham, 
syntes vi. 

ETATSRAADEN 

Men er han ikke gift? Det forekommer mig, 
jeg har hørt . . . med en Skuespillerinde . . . 
en Varietedame. 

FRU NORDBY 

Kære — gift og skilt; gift igen og skilt igen — 
saadan levedes der jo i de Krese. 

ETATSRAADEN 

(hovedrystende) 

Ja, det er sandt. Og han har ingen Børn? 

FRU NORDBY 

Nej, Gudskelov, Børn har han aldrig haft. 
Nu bUver han sagtens her hos os, indtil vi 
lægger ham i Graven. 

ETATSRAADEN 

Ja, saadan gaar det. Naar Uvejret er ovre, 
driver Vragene paa Land. Et sørgeligt Skue! 
Vi maa endda være Forsynet taknemlige, fordi 
større Ulykker blev afværget for vort dyrebare 
Fædreland. Og — som jeg oftere har udtalt 
det — jeg erkender beredvilligt de Fortjenester, 
den hæderlige Del af Demokratiet har haft 
deraf. Hvad særlig Deres Mand i den Hen- 
seende har udrettet gennem Tale og Skrift, bør 
sikkert vurderes meget højt. Men, kære Frue 
— ikke sandt? — De forstaar, at Sindene paa 
det nævnte Tidspunkt, opskræmte som de var, 
kunde ængstes ved at se en ung, nylig an- 
kommen Adjunkt træde op som Reformator. 
Føjer jeg hertil Indtrykket af Deres Mands — 
jeg tør jo nok sige det — højst originale Per- 
sonUghed, vil det ikke undre Dem, at vi følte 
os berettigede til nogen Forbavselse. Desuden, 
det havde jo allerede i Forvejen rygtedes, at 
Deres Mand engang — for adskillige Aar til- 

bage naturligvis — havde haft en ikke helt 
flygtig Forbindelse med visse københavnske 
Studenterkrese, der gav den revolutionære Be- 
vægelse i Folket Næring. De tilgiver, at jeg 
nævner det, kære Frue I Jeg gør det kun for 
at forsvare mig. 

FRU NORDBY 

(køligt) 

Jeg forstaar det nok. 

ETATSRAADEN 

Men for nu at komme tilbage til mit Ud- 
gangspunkt, saa skulde det altsaa være mig 
særdeles kært, om jeg ved den forestaaende 
Højtidelighed kunde yde mit Bidrag til Dagens 
Hæder. Jeg har tænkt mig, at det maaske 
kunde være Deres Mand en Tilfredsstillelse, 
om den oSenlige Anerkendelse ved denne Lej- 
lighed fik et — som man siger — varigt Ud- 
tryk. Jeg tør jo ganske vist ikke længer tale 
for højt om min Indflydelse; men — som De 
maaske veed — er Hofchefen min nære Slægt- 
ning. Det skulde være mig en Glæde, om jeg 
kunde bidrage til, at Deres Mand opnaaede 
en velfortjent Udmærkelse. 

FRU NORDBY 

(overlegent smilende) 

Tænker De paa et Ridderkors? 

vilde drikke The hos os en Aften i denne 
skønne Tid. Imorgen har vi netop Fuldmaane. 
Kunde det passe Dem? 

FRU NORDBY 

Tak. Vi kommer gerne. 

ETATSRAADEN 

Ganske en famille — veed De nok. Højst med 
et Par fælles Bekendte. 

FRU NORDBY 

Tak. Det passer os netop bedst. 

ETATSRAADEN 

Tror De, vi faar den Fornøjelse ogsaa at se 
Rektoren? 

FRU NORDBY 

Det tænker jeg. Min Mand har jo Ferie i 
denne Tid. — Der hører jeg ham forresten 
komme. Nu kan De selv spørge ham. 

FEMTE SCENE 

REKTOREN 

(kommer fra Forstuen. Idet han faar Øje paa Btatshaaobn, standser 

han med et lystigt Udbrud) 

Nej, det er virkelig kuriøst! Vil De tænke 
Dem — jeg kommer lige ude fra Vejlbygaard. 

ETATSRAADEN 

Det gør De nu ikke, Rektor Nordby. De 
kommer fra Barber Jensen. 

REKTOREN 

(ler) 

Ja, De veed jo alting ! De burde have været 
Detektiv, Etatsraad Grunnert. Man maa fær- 
des om Natten og være sort som en Skorstens- 
fejer for at undgaa Deres Politiøjnel . . . Naa, 
jeg kommer dog altsaa fra Vejlbygaard. Jeg 
var rigtig ærgerlig over ikke at have truffet 
Dem. Og saa løber jeg i Armene paa Dem 
her i min egen Dagligstue. 

ETATSRAADEN 

Jeg beklager, at De har gaaet den lange Vej 
forgæves. 

REKTOREN 

Det skal De nu alligevel ikke I Det var en præg- 
tig Tur. Jeg gik ad Markedsgade op over Tegl- 
gaardsstien, og da jeg kom op paa Bakken, 
maatte jeg synge højt af Glæde over al den 
dejlige Frodighed deroppe. Hvor er det dog 
et vidunderligt Syn ! . . . Læg Mærke til, hvad 
jeg siger ! Det bhver et Aar, som der vil gaa Sagn 
af! I Danmarks Annaler vil Høstudbyttet iaar 
komme til at staa som trykt med Guldbog- 
staver. Se bare paa Deres egen Vejlbygaard! 
Den er jo nærved at blive borte i sit eget 
Kornhav. 

ETATSRAADEN 

(IndadTendt) 

Unægtelig — det bliver et smukt Aar. 

REKTOREN 

(stiller sig foran ham og laegger Haanden paa hans Skolder) 

Sig mig, Etatsraad Grunnert, har De tænkt 
paa, hvad De for Deres Vedkommende skal 
gøre med al den Overflod? Nej, det har De 
ikke. Men nu skal jeg sige Dem det. For det 
var derfor, jeg søgte Dem. 

ETATSRAADEN 

(urolig) 

Undskyld — jeg stod just i Begreb med at 
gaa. Min Vogn venter henne ved Hotellet. 

REKTOREN 

Nej, har jeg trufiTet Dem, saa skal De saa 

sandelig ogsaa høre paa mig. Ser De, 

ved saadan i disse Dage at gaa rundt og se 
paa saa megen Herlighed er jeg kommen til 
at tænke paa, at vore Jorddyrkere -^ de smaa 
med de store, — jo maa føle Trang til at 
give et Høstofifer, en Taknemlighedsgave for 
Sommerens Velsignelser. Jeg mener, der maa 
rundt om i Landet kunne skabes en Stemning 
for Tanken. Jeg vil i hver Egn have indrettet 
et Depot, hvortil en saadan frivillig Tiende 
af Aarets Afgrøde kan sendes in natura, og 
hvorfra igen Fattigfolk, naar Vinteren og Ar- 
bejdsnøden kommer, kan faa uddelt det nød- 
tørftigste. Det skulde være noget i Lighed med 

Storbyernes Samaritaner. Hvad siger De til 
den Ide? 

ETATSRAADEN 

Ja, — den er jo meget smuk. Og den ligner 
Dem aldeles. Men — 

REKTOREN 

Nej, nu ikke noget »mene. Sig engang et 
Ja uden Forbehold. 

ETATSRAADEN 

Jeg yilde blot sige, at da De jo ikke — ja, 
undskyld jeg nævner det — men da De jo 
ikke selv er Jorddyrker, som De siger, kom- 
mer De maaske let til at se for optimistisk 
paa Sommerens Udbytte. 

REKTOREN 

Det tror jeg ikke. Men forresten skal jeg 
gerne vente med at sætte Sagen i Gang, til 
Tærskemaskinerne har haft Ordet. Faar jeg 
Ret, haaber jeg at skulle møde aabne og offer- 
villige Hænder hos alle. Ogsaa paa Vejlbygaard, 

ETATSRAADEN 

Jeg kender jo Deres sjeldne Overtalelsesgave, 
saa — . Hvad Vejlbygaard angaar, kan jeg for- 
sikre Dem, at der fra min Side ikke vil blive 
rejst Indvendinger. Men nu maa De tilgive mig. 
Jeg stod — som sagt — i Begreb med at gaa. 

(Tager tavs Afsked og gaar duknakket bort.) 

SJETTE SCENE 

REKTOREN 

(efter at have fblgt ud) 

Det var dog et kuriøst Besøg. Havde han 
noget særiigt paa Hjerte? 

FRU NORDBY 

Ja, han vilde gøre dig til Ridder. 

REKTOREN 

Hvad vilde han? 

FRU NORDBY 

Nej, det var forresten Fortjenstmedaljen, han 
tilbød at skaffe dig gennem sin Fætter Hof- 
chefen. 

REKTOREN 

Stakkels Mand I Han kan slet ikke tro paa, 
at den gamle Tid og dens Daarskaber virkelig 
er forbi. Jeg har ondt af ham. Han vil saa 
gerne forstaa men kan ikke. 

FRU NORDBY 

Jeg siger dig, Jørgen, han er ikke til at hde 

paa. Han pønser endnu paa ondt. Saae du 

ikke, hvor han dirrede af Arrigskab? Han er 

en ægte Grunnert — halsstarrig til det yderste. 

4 

REKTOREN 

Men du fortæller mig jo netop, at han 
endogsaa vil tage sig af mit KnaphoL 

FRU NORDBY 

Dn b^riber nn engang ikke den Slags 
Mennesker, Jørgen. Da han ikke længer kan 
konune os tillivs paa anden Maade, forsøger 
han paa at ydmyge os med Velgerninger. Det 
har jeg forstaaet for længe siden. 

REKTOREN 

Ja ja — lad ham nn værel Hvor er din 
Broder? 

FRU NORDBY 

Jeg lod ham sætte sig ned i Haven. 

REKTOREN 

Jeg har naturligvis ogsaa haft ham i mine 
Tanker paa min Spaseretur idag. Aa du — 
jeg kan ikke komme mig af min Forfærdelse. 
At det virkelig er Otto I Hvor dog saadan noget 
er uendelig sørgeligt! . . . (sumdaer. puv^ m Bvwtn, 

forui Verandadøren med et Ryk. Sænker Stemmen.) E^laral Kom 

herhen I Se, der sidder han henne under Ka- 
stanien. — Men lad ham ikke se os. (Traederet 
Skridt uiiMtfe.) Hvor stiUe han sidder I Hænderne 
paa Stokkehaandtaget. Øjnene halvt lukkede. 
Du kan tro, han rigtig nyder Freden og Tryg- 

heden. Stakkels gamle Ven ! Det er vist længe, 
siden han har haft et saadant stille Møde med 
Naturen. 

FRU NORDBY 

(^▼er sig til at tørre Stør af 1 Stuen) 

Jeg er ikke sikker paa, han har brudt sig 

stort om det, du. (Opdager Skaalen med Frits' Aakander, løfter 
den og smiler moderligt.) 

REKTOREN 
(oden at have hørt hende) 

Hvad tror du, han sidder og tænker paa? 
Han har dog sikkert nu fuldt ud indset, hvor 
goldt og sørgeligt forfejlet hans Liv har været. 

FRU NORDBY 

Lad os haåbe det. 

REKTOREN 

Jeg har den inderligste Medlidenhed med 
ham. Tænk, hvad for Billeder der maa glide 
ham forbi, naar han saadan sidder og tænker 
tilbage paa sit Liv. Disse mange triste Erin- 
dringer — de er Hjemløshedens sidste og smerte- 
Ugste Forbandelse. Kafeuhygge, Nattesværmen, 
smudsige Redaktionskontorer . . . 

FRU NORDBY 

Fængselscellen. 

4» 

Ja — det er sandt! Fængslet ogaa! Ja, han 
▼ar altid rin egen Tærste Fjende, or h— « 

hTor Tar det gcxlt, jeg selT i Tide fik Øjnene 
aabnede! (^ det skylder jeg dog i Granden dig. 

FRC NORDBY 

Du Tar saamænd nok kommen til dig selT 
oden min Hjælp, min Ven. 

REKTOREN 

Ja ja. — Hvor er Børnene? Jeg vil sige til 
dem, at ogsaa de maa beflitte sig paa at lette 
deres Morbroder hans sidste Dages Byrder. 
Ragna t Eks., hun gaar saa ørkesløs omkring. 
Han kande godt engang imellem læse lidt højt 
for ham. Hans Øjne er svage, og Tiden kan 
let falde ham lang. 

FRU NORDBY 

Naa, lad os nu heller ikke overdrive. — Og 
sæt dig nu ned. (Ta«cr aow vuom.) Jeg har eo Nyhed 
at fortælle dig. 

REKTOREN 

Hvad nu? 

FRU NORDBY 

Lagde du ikke Mærke til, at Etatsraaden 

paa en underlig Maade blev tavs før, da du 
talte om de gode Udsigter for Høsten paa 
Vejlbygaard? 

REKTOREN 

Nej, — det husker jeg ikke. 

FRU NORDBY 

Ser du — Harald har ogsaa været her i 
Formiddag. Og han betroede mig som en Hem- 
melighed, at hans Far nu endelig har givet 
efter. Og veed du hvordan? Etatsraadens giver 
fuldstændig Afkald paa Gaarden og flytter til 
Efteraaret til København. 

REKTOREN 

Aa Snak I Det er ikke sandt. 

FRU NORDBY 

Som jeg siger dig. 

REKTOREN 

Tænk! At det virkelig er sket I Det lyder 
næsten som et Eventyr. Jeg kan ikke sige 
dig, hvor det glæder mig, — og det ikke alene 
for Haralds Skyld. Der er noget af et stort 
Symbol deri. Med det gamle Herrevælde paa 
Vejlbygaard falder Barbariets sidste, middel- 
alderlige Skanse her paa Egnen. Den Dag 
Harald tager Styret derude, har Frigørelses- 
værket gjort et mægtigt Skridt fremad. 

FRU NORDBY 

For vor egen Skyld har vi vel ogsaa Lov 
til at glæde os lidt over det. Paa Ragnas 
Vegne, mener jeg. For nu afhænger det vistnok 
kun af hende selv, hvomaar hun skal blive 
Frue paa Vejlbygaard. 

REKTOREN 

Kære Klara, som jeg før har sagt dig: den 
Sag lægger vi — ganske stille — i Skæbnens 
Haand. 

FRU NORDBY 

Ja, tør vi nu ogsaa det? Jeg vilde netop 
sige til dig, at du vistnok bliver nødt til at 
tale Udt alvorligt med Ragna. Hun er ved at 
ødelægge sig selv. 

REKTOREN 

Hvad mener du? 

FRU NORDBY 

Vi maa engang tale rent ud om hende. For- 
staar du, Ragna var herinde, dengang Harald 
fortalte mig, hvad der var sket. Jeg kunde 
mærke paa ham, at han gerne vilde være ene 
med hende, og jeg gjorde mig saa et Ærinde 
ud af Stuen. Men der var ikke gaaet mange 
Minutter, før han tog bort. Jeg saae ham fra 
Køkkenvinduet, og det var ikke til at tage 
fejl af, han var i en frygtelig Ophidselse. 

REKTOREN 

Kære Klara, jeg har sagt dig, vi har ingen 
Ret til at blande os i de unges Forhold. 

FRU NORDBY 

Men vi kan dog ikke rolig se paa, at vort 
Barn styrter sig i Ulykke. 

REKTOREN 

Du bruger nu altid saa stærke Ord. Hvad 
vil du i Grunden, vi skal gøre? Vi kan dog 
ikke tvinge hende til at holde af ham. 

FRU NORDBY 

Det behøver vi saamænd ikke. Herregud, jeg 
har da Øjne i Hovedet, — hun elsker ham. 

REKTOREN 

Men saa begriber jeg virkelig ikke — 

FRU NORDBY 

Nej, det gør du ikke, kære Jørgen; men du 
kan stole paa, det er, som jeg siger. Jeg kender 
Ragna. Hun har en underlig, en virkelig 
sygelig Tilbøjelighed til at gøre netop det mod- 
satte af, hvad hun veed er rigtigt. Saadan har 
det jo altid været. 

REKTOREN 

(pinlig berørt) 

Ja, hun har et sært — et vanskeligt Sind. 

FRU NORDBY 

Det er af Trods, hun bærer sig ad, som hun 
gør. Hun veed godt, at baade du og jeg vil 
være glade for den Forbindelse. Derfor sætter 
hun sig imod. Men du skal tage hende orden- 
lig i Skole, Jørgen. Hun maa ikke have Lov 
til af Egensindighed at staa sin Liyslykke i 
Vejen. Mine Formaninger bryder hun sig 
ikke længer en Døjt om. Jeg veed ikke, om 
du f. Eks. har lagt Mærke til de udskaame 
Bluser, hun gaar med. Tror du, jeg har kunnet 
faa hende til at lægge blot saa meget som en 
Smule Tyll over. Hun vil vække Forargelse 
i Byen med det bare Bryst. — Derfor maa du 
nu tale til hende. Du er den eneste, som nu 
kan hjælpe. Og jeg vil sige dig en Ting endnu : 
det er paa Tide, hun bliver gift. Saa kold 
hun er, har hun dog ret hede Sanser, og vi 
skulde jo ikke gerne opleve en Gentagelse af 
den gamle, dumme Affære. 

REKTOREN 

Men kære Klara, nu ser du sikkert Spø- 
gelser — 

FRU NORDBY 

Jeg siger dig, vi kan ikke være forsigtige 
nok med hende. Undertiden er jeg saamænd 
helt bange for hendes Forstand. Hovedet har 
jo aldrig været stærkt paa hende. Kort og 

godt, du: jeg lever i en evig Uro for hende. 
Der gaar snart ikke en Nat, uden jeg ligger 
vaagen for hendes Skyld. Og det vil ikke 
blive anderledes, før jeg veed hende vel for- 
varet i et lykkeligt Ægteskab. 

REKTOREN 

Jeg lover dig, jeg skal ved Lejlighed tale 
med hende. Naar det forholder sig, som du si- 
ger, er der jo virkelig den alvorligste Grund til — 

FRU NORDBY 

(afbrydende) ..,,.. 

Der kommer Otto. (Rejser sig.) 



SYVENDE SCENE 

OTTO KALL 

(ses paa Verandatrappen) 

REKTOREN 

(gaar ham imøde) 

Skal jeg ikke hjælpe dig? 

OTTO KALL 

Tak, jeg kan godt selv. 

REKTOREN 

Stands et Øjeblik her i Døren og vend dig 
om. — Hvad siger du til det Panorama? Er 
her ikke dejligt? Tænk dig denne Engflade 

om Foraaret, naar den lyser med et Væld af 
Farver som et milelangt Blomstertæppe. (Peger 
ud.) Derude gaar Fjorden ind. Du kan vist se 
lidt af en Sejler, ikke sandt? Her fra den 
anden Side kommer Aaen og lægger sig som 
en kælen Arm omkring Byen. Derhenne — 
bag Havnen — løber den ud i Fjorden. Den 
smukke Herregaard her lige overfor er Vejlby- 
gaard. Det røde, du ser derhenne langt 
tilhøjre, hvor Landevejen er ført over Aaen, 
er Byens Alderdomsasyl. Det har jeg selv 
Æren af at have faaet oprettet i den Skikkelse. 
Er det ikke kongeUgt? — Men du bliver træt 
af at staa. Lad os gaa ind. (oe gaar ind). 

OTTO KALL 

(til Fra Nordby) 

Jeg har ikke før haft Lejlighed til at takke 
dig for de smukke Blomster, jeg fandt inde 
paa mit Bord iaftes. 

FRU NORDBY 

Blomster? Jeg veed ikke af nogen Blomster. 

OTTO KALL 

Om Forladelse I Saa er de altsaa kommen 
derind af en Fejltagelse. 

REKTOREN 
(der har været henne i den anden Ende af Stuen) 

Hvor vil du sidde? Tag Lænestolen her. 
Der sidder du mageligt. 

OTTO KALL 

Tak. Jeg sidder godt her. (sætter sig andetsteds.) 

FRU NORDBY 

Jeg skal gaa ud og se, om der er i Stand 
paa dit Værelse, (ud.) 

REKTOREN 

Og du har set dig lidt om i Haven. Hvad 
synes du om den? Sidder man ikke ganske 
rart og hyggeligt derude? 

OTTO KALL 

Jo, du har i det hele indrettet dig det godt. 
Hvor længe er det, du nu har været her? 

REKTOREN 

Femten Aar. 

OTTO KALL 

Og du tænker ikke paa Forandring? 

REKTOREN 

Nej, nej! Jeg kan slet ikke længer tænke 
mig at bo noget andet Sted. (Ler) Jeg urolige 
Fyr har virkelig slaaet Rod her. Ja, ja I Det 
gaar os Mennesker saadan I Umærkeligt binder 
et Spind af gyldne Traade os til den Plet, 
hvor vi nedlægger vor Manddomsgeming. 

OTTO KALL 

Og Tilfredsheden er nok gensidig. Din Søn 

fortalte mig igaar, at der forberedes store 
Festligheder her i Byen i Anledning af dit 
25 Aars Jubilæum som Embedsmand. 

REKTOREN 
(ryster smilende paa Hoyedet) 

Ja vist! Ja vist! 

OTTO KALL 

Jeg synes endogsaa, han talte om et Fakkeltog. 

REKTOREN 

Ja, jeg har jo selv hørt lidt derom. 

OTTO KALL 

Og et stort Festmaaltid. 

REKTOREN 

Ja, ja I Det var umuligt at slippe! 

OTTO KALL 

(efter et lille Ophold) 

Ja, Livet har unægtelig artet sig ret forskel- 
ligt for os to. 

REKTOREN 

Naa, kære Ven, det skal vi nu ikke tale om. 

OTTO KALL 

Det er dog vanskeligt at lade være med at 
tænke paa det her. 

REKTOREN 

Men nu vil du jo i Fremtiden dele godt og 
ondt med os, kære Otto. Det er netop, hvad 
baade Klara og jeg har ønsket, at du i en- 
hver Henseende vil betragte vort Hjem som 
dit eget. Alt, hvad der saa længe har skilt 
os, skal være dødt og magtesløst imellem os. 

OTTO KALL 

(Uer) 

(Pavse. — Ragna kommer tm Spisestuen med en Lampe, som hun 
anbringer paa et af Bordene.) 

REKTOREN 

Har du sagt Godmorgen til Onkel, Ragna? 

RAGNA 

(med Ryggen tU) 

Ja. 

REKTOREN 

Hvor er Frits? 

RAGNA 

Han ligger nede i Baaden og læser. Skal 
jeg kalde paa ham? 



REKTOREN 

Aa nej, lad det være. 



(Raqma ud.) 



OTTO KALL 

Det er en ualmindelig smuk Datter, I der har. 

REKTOREN 

Det siger Folk. Hun er i hvert Fald sund 
og velyoksen. I aandelig Henseende er hun 
endnu lidt tilbage, lidt holdningsløs, — som 
du maaske nok har mærket. 

OTTO KALL 

Det veed jeg dog ikke, — hdt sky maaske. 

REKTOREN 

(ovemsket) 

Sky? — (Eftertoenkende) Aa ja. Ogsaa det I Og- 
saa det maaske I — Naa, men for at komme 
tilbage til, hvad vi talte om, saa har jo disse 
femten Aar her i Byen i mange Henseender 
været en ufredelig og brydsom Tid for os. 
Som du kan vide, mødte jeg til at begynde 
med en forbitret Modstand. Der var en Tid, 
da man ligefrem prøvede at gøre mig umulig. 
Kan du tænke dig: der cirkulerede Adresser 
mellem Borgerne for at faa mig afsat som 
Oprører. 

OTTO KALL 

Ja, det er virkelig forbavsende. 

REKTOREN 

Alt det ligger nu bag os som en ond Drøm, 
og det har været en stor Lykke og Tilfreds- 
stillelse at følge Frisindets stille Vækst rundt 

om i alle Befolkningslag. Jeg tror, det uden 
Pral kan siges, at vor Landsdel nu tælles blandt 
de første i det nyskabte Danmark. Vort 
Skolevæsen, vor Fattigdomsforsørgelse, vore 
Arbejderinstitutioner er blevne genfødte i mo- 
derne, human Aand. Og nu har vi her i 
Byen endelig ogsaa faaet en virkelig frisindet 
Præst med en sund og jævn Kristendoms- 
opfattelse, — men, det er sandt, du kender 
ham jo. Karl Johanssen. 

OTTO KALL 

Jeg har set, han er bleven Præst — ja. 

REKTOREN 

Vi maatte saamænd i Deputation over til 
Ministeren for at faa ham. Han har jo, som du 
maaske veed, udtalt sig med stor Frimodighed 
mod den ortodokse Opfattelse af Himmelfarten, 
hvad der paa visse Steder blev taget ham me- 
get ilde op. — Men du har vel forresten ikke 
fulgt Striden om det Spørgsmaal. 

OTTO KALL 

Emnet er mig dog ikke fremmed. Du hu- 
sker maaske, jeg selv for en Snes Aar siden 
skrev en Række Artikler derom i salig »Lynet«. 

REKTOREN 

Nu, du siger det, saa tror jeg nok — 

OTTO KALL 

Det var netop for en af dem, jeg fik de 
tre Maaneders Fængsel. 

REKTOREN 

(ilde berørt) 

Ja ja nu husker jeg det. (Efler etØJebUlu Be- 
tænkning) Men det vil jeg sige dig, Otto, den 
Straf var ikke ufortjent. Den alvorlige reli- 
giøse Overbevisning skal man vise Respekt. 

OTTO KALL 

Ogsaa Dumhedens? 

REKTOREN 

Jeg siger dig, Otto, din Tone var usømme- 
lig. Med den Slags Ting maa der ikke drives 
Spot. Det skader man til syvende og sidst 
kun sig selv med. 

OTTO KALL 

Det fik jeg unægtelig at føle. — Naa, men 
det er da et morsomt Tilfælde, at du og 
Karl Johanssen skulde misdes her. Og begge 
to som kongelige Embedsmænd. Det drømte I 
dog næppe om dengang. — Det er vel et gan- 
ske godt lønnet Præstekald, detteher? 

REKTOREN 

Det er ingenlunde af de sletteste. Naar 

der er gaaet et Par Åar og Afdraget til Enke- 
pensionen falder bort, bliver det vel paa en syv 
Tusinde Kroner. 

OTTO KALL 

Ja, sammenlignet med mine tre Maaneder 
maa det jo siges at være en naadig Straf. 

REKTOREN 

(tyrøer lidt paa Svaret) 

Hør, Otto, skal vi ikke for Alvor lade For- 
tiden hvile? Jeg troede — ærlig talt — ogsaa, du 
selv nu helst vilde glemme den. Jeg kan 
vanskeligt tænke mig andet, end at Livet nu 
endelig maa have belært dig om, hvor fattig og 
gold, ja i sit inderste Væsen formaalsløs, hele 
den Tid var med sin evige Trodsen og Spotten 
og al sin kværulerende Ophidselse. Du veed, 
hvor nær det gik mig til Hjerte, at du — min 
bedste Ven fra Ungdommen — ikke vilde følge 
mig, da jeg for mit Vedkommende sagde mig 
løs fra det dødstriste og dødsmærkede Kom- 
pani. Jeg sparede jo ikke paa Overtalelser 
for at bringe dig til Fornuft, — Klara ikke 
heller. Men du vilde din egen Ulykke. Alle 
vore Advarsler gjorde dig blot endnu mere 
umedgørlig. Tilsidst fremtvang du selv et Brud 
ved dine personlige Angreb paa mig. 

OTTO KALL 

Jeg fulgte vel min Natur, — som du din. 

5 

REKTOREN 
(der har rcjjst sig og spaserer op og ned ad Gulvet) 

Ja ja, det er jo nærmest en af den Slags 
Talemaader, man søger at undskylde sig med, 
— lidt umandigt, synes jeg forresten. Men 
jeg skal ikke komme nærmere ind paa den 
Ting. Jeg veed jo, hvad du og mine andre 
gamle Venner har ment om mig, siden jeg be- 
gik, hvad I kaldte mit »Forræderi«. Dersom 
jeg virkelig behøvede at retfærdiggøre mig, 
kunde jeg pege ud over Egnen her, og paa 
alt, hvad der gror og blomstrer af aandeligt 
Liv rundt om i Landet, og som jeg — det 
har jeg Ret til at sige — har været med til 
at give Vækst. Og saa kunde jeg spørge dig 
og de andre Himmelstormere, de levende med 
de døde: Hvad fik I udrettet? Hvor er de 
Fodspor, / satte her i Livet? Ikke sandt? 
I vilde blive mig Svar skyldig, (vender sig mod 

Jomfru Andersen, der kommer tm Forstuen) Er der UOget? 

Jeg synes, det ringede. 

JOMFRU ANDERSEN 

Det var Posten. Jeg lagde den ind paa 
Rektorens Skrivebord. 

REKTOREN 

(til Otto Kali) 

Saa maa du undskylde mig — 

JOMFRU ANDERSEN 

Og saa skulde jeg sige, at der er i Stand i 
Hr. Kalis Værelse, (ud.) 

REKTOREN 

(til Otto Kali) 

Det var i Grunden godt, vi blev afbrudt. Det 
er en rigtig dum Snak, vi her har ført, og 
det maa ikke gentage sig. Jeg tager gerne 
Skylden paa mig. Og saa glemmer vi det! 

... Vi SeeS jo ved Frokosten I (Han gaar hen mod 

Døren til Kontoret — tilhøjre i Baggrunden — men standser pludselig 
og staar et Øjeblik i Overvejelser. Kommer derpaa tilbage og ind- 

Uger i Tavshed sin Plads fra før.) Det falder mig iud, 

. . . der er noget, ... en Sag, jeg vistnok helst 
maa sætte dig ind i med det samme. Du 
undgaar dog rimeligvis ikke ved Lejlighed at 
høre om den af Folk her i Byen, — maaske 
endogsaa med Udsmykninger. Vi talte før om 
Ragna. Hun har som halvvoksent Barn været 
ude i et lille Eventyr. 

OTTO KALL 

(opmærksom) 

Hvordan? 

REKTOREN 

Ja, i al Uskyldighed naturligvis — fuldkom- 
men barnligt, for ikke at sige enfoldigt. Som 
sagt, jeg tror ikke. Historien endnu er gaaet 
i Glemme. Jeg foretrækker derfor selv at for- 
tælle dig, hvad der virkelig er passeret. — 

5* 

Ragna var vel en femten-sejsten Aar — var alt- 
saa i en særlig vanskelig Periode — da der 
kom en Trup Beridere her til Byen og vakte 
en Del Opsigt. Der var især en Akrobat — en 
Italiener tror jeg — en smidig og forvoven 
Fyr, der gik paa Line under aaben Himmel. 
Det var et ganske virkningsfuldt Syn, naar 
han ved Aftenforestillingerne gik deroppe højt 
over Hustagene med brændende Fakler i Hæn- 
derne — selv vi Voksne havde vor Fornøjelse 
af det. Men Barnet gik skam hen og forsaae 
sig paa den hele Kommers. Og det i fuld 
Alvor! DaTrup'en var rejst, forberedte hun en 
hemmelig Flugt fra Hjemmet, — hun vilde 
være Kunstberiderske. Til alt Held fik Klara 
det opdaget i Tide; men hun havde dog alle- 
rede skrevet et Brev til Direktøren og havde 
desuden solgt sine Skolebøger og andre Ting 
for at skaffe sig Penge, — kort sagt, hun bar sig 
rigtig dumt ad, og i saadan en lille By gør 
man sig ikke ustraffet latterlig, selv om man 
kun er et Barn. Ragna maatte virkelig en Tid 
døje en Del, og det har sat sine Mærker paa 
hende, tror jeg. Lidt vanskelig var hun i 
Forvejen og havde et tungt Nemme, saa — 

OTTENDE SCENE 

FRU NORDBY 

(fra Spisestuen) 

I sidder her endnu. 

REKTOREN 

(hurtigt op) 

Ja, jeg maa ind. 

FRU NORDBY 

Nej, nu skal vi spise, Jørgen. Maskinen 
staar paa Bordet. 

REKTOREN 

Blot to Minutter! Jeg skal lige gennemse 
Posten. (Ud.) 

FRU NORDBY 

Skal du ikke gøre dig lidt i Stand, inden 
vi gaar tilbords? 

OTTO KALL 

Det var maaske rigtigst. (Rejser sig og gaar.) 

FRU NORDBY 

(til Jomfru Andersen, der Icommer fira Verandaen) 

Har De kaldt paa Kandidaten? 

JOMFRU ANDERSEN 

Ja. 

FRU NORDBY 

Saa kan De rette Æggene an. 

JOMFRU ANDERSEN 
Ja. (VU gaa.) 

FRU NORDBY 

Aa, hør et Øjeblik. Sig mig, Jomfru Ander- 
sen, har De iaftes sat Blomster ind paa min 
Broders Værelse? 

JOMFRU ANDERSEN 

Nej, det havde Fruen ikke givet Ordre til. 

FRU NORDBY 

Men Blomster har der været. Hvor er de 
da kommen fra? 

JOMFRU ANDERSEN 

(husker sig om) 

Nu Fruen siger det, saa synes jeg, jeg saae 
Frøkenen komme ind fra Haven med en Buket. 

FRU NORDBY 

Ragna I (Tager sig i det) Naa, den sædvanlige 
Tankeløshed I 



ANDEN AKT 

(Dagen efter. I Rektorens Have. Sen Eftermiddag. 

Til den ene Side: Husets Veranda med høj Trappe. 
I Baggrunden Nedgang til Baadebro. Udsigt over brede 
Enge og et Aaløb. 

Midt paa Scenen: et stort, løvrigt Kastanietræ, hvor- 
under Bænk, Bord og Havestole.) 



FØRSTE SCENE 

(Otto Eall sidder paa Bænken bag Bordet. Overfor ham, paa den 

anden Side af Bordet, Ragna.) 

RAGNA 

(læser højt af en Bog) 

»Thora og Albert var omsider bleven alene. 
En svimlende Lykkefølelse magttog dem begge 
og drak Blodet af Kinder og Læber. Deres 
Munde mødtes som to kolde Flammer. De 
sitrende Øjenlaag lukkede sig tungt for et 
bristende Blik. Længe sad de saaledes i en 
dødsmat Beruselse. Et gammelt Sangværks- 
Ur, der stod henne i Krogen, savede Tiden i 
Stykker med en dump Knurren. Spøgelse- 
agtigt lyste dets hvide Skive i den evigheds- 
blaa Skumring — « 

OTTO KALL 

(afbrydende) 

Hør, Ragna; jeg synes ikke, detteher morer 
dig rigtig. 

RAGNA 

Det er jo ogsaa for dig, jeg læser. Skal 

jeg prøve en af de andre? (Tag*r en anden Bog fra Bor- 
det) Her er en med Digte. 

OTTO KALL 

Ih, Gud fri os ! Nej, lad os hellere sidde og 
passiare lidt. Nu er her saa rart fredeligt. 

RAGNA 

(ser paa sit Ur) 

Jeg maa vist ind og klæde mig om. 

OTTO KALL 

Aa, det har ingen Jav. Du kan godt sidde 
her lidt endnu. 

RAGNA 

Jeg er bange. Mor gaar og søger efter mig. 

OTTO KALL 

(overhører det) 

Hvor er det, I skal hen iaften? Til Vejlby- 
gaard, ikke sandt? 

RAGNA 

Jo. 

OTTO KALL 

Det var Sønnen derfra, jeg saae her igaar? 
(Lunt ia^tagende) Var det ikke? 

RAGNA 

Jo. 

OTTO KALL 

En net ung Mand. En af Nutidens unge Al- 
vorsmænd med stiv Hals. En Sportsmand, ikke 
sandt? En Ejnar Muskelskælver. — Kommer 
han her meget? 

RAGNA 

Han er Frits' Skolekammerat. 

OTTO KALL 

En gammel Ven af Huset altsaa. 

RAGNA 

(gør Tegn til at rejse sig) 

OTTO KALL 

Nej, bliv dog et Øjeblik endnu I Jeg siger 
dig, du har god Tid. Og vi har ikke saa 
mange Dage at snakke sammen i. Jeg tæn- 
ker, jeg nu med det allerførste kan rejse og 
tage tilbage til København. 

RAGNA 

Rejse? 

OTTO KALL 

Ja. Jeg er allerede kommen mig rigtig 
godt, synes jeg. Jeg har haft et Udbytte af 
mit Ophold, der gaar langt over min Forvent- 
ning. Men lad det foreløbig blive mellem os. 

RAGNA 

Jamen — det kan du jo ikke mene for Alvor. 

OTTO KALL 

Jo, saa min Sanden gør jeg det. Troede 
du maaske, jeg var kommen for at spise 
Naadsensbrød her i Huset Resten af min Leve- 
tid. Troede du det? 

RAGNA 

Jeg tror, Far og Mor har ment det. 

OTTO KALL 

Men du? Hvad troede du? 

RAGNA 

Jeg veed ikke rigtig, hvad jeg har troet. 
Du er jo syg. Onkel. 

OTTO KALL 

Ja. Og netop derfor vilde I saamænd alle- 
sammen snart blive kede af mig. Det er ikke 
morsomt at have saadan et Memento mori 
trissende rundt i Huset. Du har nu været 

saa skikkelig at agere Briller for mig idag. 
Men hvorlænge vilde du holde det ud? Saa- 
dan en ung Pige har andet at bruge sine smukke 
Øjne til. 

RAGNA 

Jeg læser virkelig gerne for dig, Onkel, naar 
du bryder dig om det. Saa dersom det er af 
den Grund, du — . 

OTTO KALL 

Nej, det er det ikke. Det er ikke af den 
Grund. Men jeg er alligevel glad for, hvad 
du der siger. Jeg vil betro dig, — jeg har 
selv haft en Fornemmelse af, at vi to vist 
nok kunde komme ud af det med hinanden. 
(Prøvende) Ræk mig din Pote, Ragna! 

RAGNA 
(rækker ham tillidsfuldt sin Haand over Bordet.) 

OTTO KALL 

Sikken stærk og hvid og uskyldig Jomfru- 
haand. Og du er virkelig slet ikke bange for 
at lade den ligge her i min berygtede For- 
brydernæve? 

RAGNA 

(ryster firimodig paa Hovedet.) 

OTTO KALL 

Men veed du nu ogsaa rigtig, hvad for 

Misgerninger den har begaaet? Nej, det veed 
du naturligvis ikke. Og det er ogsaa bedst 
at tie stille med det. 

RAGNA 

Dersom du mener dine Bøger, Onkel, saa 
kender jeg dem allesammen. Baade dine 
og de andres fra den Tid. 

OTTO KALL 

(slipper hendes Haand) 

Hvad siger du? Hvad maa jeg høre? Du — 
en ung Pige — en kongelig Embedsmands 
Datter — tilstaar dig udenvidere skyldig i en 
saa uhørt Forbrydelse. Smudsliteratur, — Bo- 
hemer og Pirater — fordømte af Samtid og 
Eftertid! 

RAGNA 

Du maa ogsaa helst lade være med at snakke 
om det til de andre. 

OTTO KALL 

Se-se I Du tør endogsaa have en Hemme- 
lighed sammen med mig gamle Tugthuskan- 
didat! (Bøjer sig atter over imod hende) Hvad Skal jeg 

tænke om dig, Ragna? (Der høres stemmer og Lyd 

af Aarer nede fra Aaen) — For Pokker! Nu er VOreS 

Fred allerede forbi. 

RAGNA 

(rejser sig i Uro) 

Det er Frits og Harald. 

OTTO KALL 

Harald? Hvem er det? 

RAGNA 

(bliver rød) 

Harald Grunnert. 

OTTO KALL 

Aa — I er paa Fornavn! 

ANDEN SCENE 

(Frits og Harald Grunnert la^er til med en Baad ved Broen og 
kommer op 1 Haven, den ferste med Fiskestang, den anden med Bøsse.) 

FRITS 
(tU Ragna, der er paa VcJ Ind) 

Kan du ikke skaffe lidt Sodavand og Whisky 
herud. Vi er frygtelig nødlidende. 

RAGNA 

Jeg skal sige det til Jomfru Andersen, (ind) 

FRITS 

(faar Øje paa Onkelen) 

Saa — for tusind Syger I Sidder han nu 
ikke der igen I 

HARALD GRUNNERT 

(der har ftilgt Ragna med Øjnene) 

Lad os hellere gaa ind. Din Onkel virker 
saa uhyggeligt paa mig. 

FRITS 

Ogsaa paa mig, kan jeg forsikre dig I Der 
farer en veritabel Morddjævel i mig, hvergang 
jeg ser ham. Han vækker min Blodtørst. Jeg 
føler en Forpligtelse til at ærgre ham ihjel 
hurtigst muligt. Kom! Lad os se at faa Livet 
af ham ! (xraeder nærmere) Vel mødt igen, Onkel I 
Maa jeg forestille — 

OTTO KALL 

Behøves ikke. Det er besørget. Deres Navn 
er Grunnert, ikke sandt? 

HARALD GRUNNERT 

(hilser tavs og paa Afstand.) 

OTTO KALL 

D' Herrer har været ude paa Strandhugst. 
(Tu Frits) Og bringer Bytte hjem til Mors Køkken? 

FRITS 

Ogsaa det ja I Fem fede Aborrer og to Mose- 
ænder. En komplet Dinér! 

(En Pige bringer en Bakke med Sifon, Whiskyflaske og Glas. Frits 
og Harald Grunnert tager Plads ved Bordet. 

Kort efter viser Ragna sig igen, men bliver staaende paa Trappen.) 

FRITS 

(blander et Glas) 

Det kan jo ikke nytte at byde dig. Onkel. 
Det er jo forbudne Varer, (skæver hemmeligt ui harald 

Grunnert med en Grimace) Du har Vel forrCSteU ikke 

altid stillet dig saa afvisende til de smaa Gen- 
stande? 

RAGNA 

(hvisker, rød i Hovedet) 

Frits! 

OTTO KALL 

Giv mig kun et Glas med! 

FRITS 

Er det Alvor? 

OTTO KALL 

Naturiigvisl Skænk op I 

FRITS 

Vel! Paa eget Ansvar, Onkel! Jeg toer mine 
Hænder! ... Skaal da! Leve Dionysos! Leve 
Sommerguden! Glædebringeren ! Skaal! 

OTTO KALL 

Du maa tilgive mig, min Dreng. Jeg hører 
til den gamle Skole og kan ikke tage en 
Slurk Fusel saa højtidelig. Jeg drikker paa 
en god Stolegang! 

(Frits og Haraxj> Grunnbrt ser lidt forlegne tU Verandatrappen. 
Bryder derpaa ud 1 en overbærende Latter.) 

OTTO KALL 

Lad OS saa høre! Hvor kommer I fra? 

FRITS 

(tænder en Cigaret) 

Vi kommer ude fra de Saliges Øer, OnkeL 

OTTO KALL 

De Saliges Øer? Det lyder som Navnet paa 
en Beværtning. 

FRITS 

Saadan kalder vi fem smaa Græsholme ude 
i Fjordmundingen. 

OTTO KALL 

Naa saadan I Og der har I tilbragt hele 
Eftermiddagen? 

FRITS 

Ja — som Amfibier. Snart i Vandet, snart paa 
Land. Men det begriber du vel ikke. Du har 
rimeligvis aldrig undt dig selv den guddomme- 
lige Nydelse at ligge i en frisk Høstak og tage 
Solbad. I din Tid havde man vigtigere Ting 
i Hovedet. 

OTTO KALL 

Naa, vi var vel paa vores Vis ogsaa Idræts- 
mænd. Men det var rigtignok en anden Slags 
Aborrer og Ferskvandsænder, vi dengang gik 
paa Jagt efter. 

FRITS 

Ja vel ! Der gaar Sagn om det. I drev Men- 
neskejagt — ikke sandt? I forlystede jer med 
literær Kannibalisme. Flaaede og ristede jeres 
Medmennesker levende. — Der var nok dem, 
der ikke engang skaanede deres egne Slægt- 
ninge. 

OTTO KALL 

Lad mig faa en Cigaret I 

FRITS 

Men det er dig jo strengt forbudt at ryge. 

OTTO KALL 

Giv mig en alligevel! 

FRITS 
(byder ham tøvende lit Etui) 

Jeg kender dig ikke igen, Onkel. Der er 
foregaaet en Forvandling med dig i de sidste 
Dage. 

OTTO KALL 

Jeg begynder at komme mig, skal jeg sige dig. 

FRITS 

(skuffet) 

Virkelig? — Luftforandringen maaske? 

OTTO KALL 

Lad os sige det. Forandrede Omgivelser i 
det hele. Du har f. Eks. ogsaa nogen For- 
reneste deraf, min kære Nevø I Bekendtskabet 
med dig har virkelig styrket og forfrisket mig. 

FRITS 

Takker for Æren I Jeg overlader den dog 

gerne til Ragna. Hende tilkommer den vist 

6 

OgSaa mere. (Kaater et BUk mn pM Basma. der har tatfet Flaib 
paa et af de nederste Trappetrin.) Hvad har I siddet hCF 

Og underholdt jer med? 

OTTO KALL 

Vi har saamænd ogsaa sværmet Vi har 
taget Solbad i Straaleme fra dine Yndlings- 
digteres Aand. Det var, yed Gud, ogsaa lum- 
mert. 

FRITS 
(tMgtr en af Bøgerne) 

Se, se I Jens Kjærs Digte, (to harau> GaummT) 
Det er ham, jeg har talt til dig om. Ham 
maa du endelig læse. Komplet Naturbegavelse. 
Lige fia Muldjorden. (Biader i Bogen) Bare saadan 
et Par henkastede Linjer — han kalder dem 
»Sang ved Plovene, cm orro kau.) Du tillader vel 
nok, jeg læser dem op. 

OTTO KALL 

Gud bevares! 

FRTTS 

(iKser) 

Jeg hører, de siger, det stormer hemde, 

at Skovens Blade falder for Byger fira Øst; 

at Lærken har tystnet, at Uglerne tude 

og Gammelfolket Jamrer over Gigt. Det er Høst. 

Jeg mærker det ikke. J^ ejer hist omme 

mit eget lille Solskin, saa varmt og saa lyst. 

Det kigger ad Vinduet ud ved mit Komme, 

det møder mig i Fremmerset og ler ved mit Bryst. 

Det Solskin mig fylder, det sprænger mig næsten, 
det straaler i mit Hjerte, det synger i mit Blod. 
Ved Gry og ved Aften, i R^nen og Blæsten, 
et Åtterskær der strømmer hele Verden imod. 

(Spodsk) Ikke sandt, Onkel? Det er endelig 
igen Poesi! Det er Følelse! Det er en Smule 
Skønhed! 

OTTO KALL 
(sidder med Hænderne pwi Stokkeknappen og stirrer stift od 1 Leflen 

oden at syare) 

FRITS 
(blader frem I Bogen) 

Her er denne: »Solnedgang paa Havetc En 

henrivende Marine I (Uewr med stigende optagethed) 



Nn skifted Havet sin Kappe, 

den lysende blaa 

blev sknmmel og graa, 

et skældækket Panser 

en Brynje af Staal, 

der laer i Solildens Aftenbaal. 

Det er Optakten. (Biader) Saa kommer Skil- 
dringen af, hvordan Stormen og Solbranden 
vokser. Læg Mærke til det kræsne Ordvalg! 

Hør Bølgernes Skrig! 
Som firaadende Monde, 
der aabner og lakker for blodfyldte Svælg; 
som kæmpende Hnnde, 

bvis Rygbørster flyr fira den flængede Bælg, — 
de knnrrer og glammer 
i Vellyst og Jammer, 
mens Himmel og Hav staar i Flammer. 

6» 

Er det ikke vidiinderligt levende? C^ den 
Rytme! Man har aldeles Fornemmelsen af at 
staa paa et gyngende Skibsdæk. — (DnUcBde) 
Hvad siger du. Onkel? 

OTTO KAIX 

Da har ganske Ret J^ begynder virkelig 
at £aa Kvalme. 



(Fbits og HAiiAfj> O mauuMM t T ser et ØjøiGk paa hfaunwWi. Ler 
paa medUdcndc.) 

FRITS 

(Løfter Mt Glat) 

Skaal, Onkel I Du er uforbederlig I 

OTTO KALL 

(siaar ham rwendfe GlaaKt ad af Haanden) 

Hvem siger din Hvalp Skaal til? . . . Du 
skulde ikke glemme , hvem du taler til. Og 
maaske vi saa kan blive fri for mere af den 
Lirumlarum. Det skal være Poesi! Ordskvalder 
er det! Artistgøgl! Behændighedskunster! Jeg 
skider paa den Ungdom, der la'r sig byde saa- 
dan noget Bavl! 

(Pam og Habalo GaumimT er spmnget op med tmende HoMniiig.) 

OTTO KALL 

(fortnetter nanCeeglet) 

Skønhed! Aa, Gud hjælpe os! (skognr) I er 
nøjsomme, stakkels Børn! I vil snakke om 
Skønhed og har aldrig saa meget som været 
med til at slaa en Smule Dumhed for Pan- 
den. I ligner godt nok jeres Ophav, salig 

Konferensraaden paa Frederiksberg og de an- 
dre dionysiske Bedsteborgere paa det danske 
Parnas. Skønhed I Ja vel I Skal jeg sige jer, hvad 
der er skønt ... ja hvad der er det skønneste i 
Verden? Aa nej I I begriber det dog ikke, I sølle 
Belletrister 1 Men jeg skal sige jer, hvad der er 
det usleste, det lumpneste, det mest nederdræg- 
tige af alt. Det er at sidde som traurige Aber 
med Hovedet paaskæve og lyske sig, naar der 
rundtom i Verden staar Kamp paa Liv og Død 
for Menneskenes Frihed. Og I vil kaldes Ung- 
dom! Det skal være Fremtiden! Paa Skralde- 
vognen med jer! Der hører I hjemme! 

FRITS 

(til Harald Grunnbrt) 

Jeg maa paa Husets Vegne gøre dig en Und- 
skyldning for dette Brud paa god Tone. Onkel 
har aabenbart bedst af at være lidt alene. Lad 
os gaa ind! v, 

(De gaar ind. — Ragna, der under liele dette Optrin har siddet 
ganske ubevægelig med Haanden under Kinden, rejser sig og vender 
Harald Grunnert Ry^en, da lian kommer forbi , idet hun selv gaar 
hen mod Baggrunden. Længere Pavse.) 

TREDJE SCENE 

RAGNA 

(kommer hen til Bordet) 

Saa er der jo ikke mere, jeg skal hjælpe 
dig med? 

OTTO KALL 

Gaar du fra mig? 

RAGNA 

J^ maa ind. 

OTTO KALL 

Er da vred paa mig? J^ bar mig dumt 
ad. Det er detteher Skab. (st»d«r m Bmkken med 
Drikkewuwrne) Det render mig i Hovedet nu. — 
Og saa kan j^ forresten ikke lide din Broder. 
Det vil jeg ærlig tilstaa. 

RAGNA 

Jeg heller ikke. 

OTTO KALL 

(sUrrer paa hende) 

Mener du, hvad du der siger? 

RAGNA 

Jeg hader Frits. 

OTTO KALL 

Det er et stort Ord, Ragna. Hvordan skal 
jeg forstaa det? 

RAGNA 

Det kan du ikke forstaa. Og det skal vi 
heller ikke tale om. 

OTTO KALL 

Sæt dig lidt hos mig, du underlige Pige! 

RAGNA 
Jeg maa gaa. (BlWer dog staaende. Ny Pavae) VU du 

give mig Lov til at spørge dig om en Ting? 

OTTO KALL 

Alt hvad du vil, mit Baml 

RAGNA 

Du kan jo lade være med at svare, dersom 
du synes, jeg bliver for nærgaaende. 

OTTO KALL 

Spørg du bare I 

RAGNA 

Hvordan mærkede du. Onkel . . . jeg mener, 
hvordan kunde du i Grunden vide, at du var 
Digter? 

OTTO KALL 

Hør, maa jeg være fri for den dumme Titel I 
Digter I Det var engang Menneskenes højeste 
Æresnavn. I Rang med Jødernes Dommer og 
Profet. Men siden enhver sølle Versemager er 
begyndt at pynte sig med den, er den falden 
i Kurs. Den svarer nutildags omtrent til Kan- 
celliraadstitlen i den borgerlige Rangforordning. 

RAGNA 

Hvad vil du da kaldes? 

OTTO KALL 

Kald mig en ærlig Soldat. Korporal, om du 
vil. Det svarer nogenlmide til min Fortjeneste. — 

(En Tanke slaar amgrtendc ned i ham) Men sig mig engang, 

hvorfor bryder du dig i Grunden om at vide, 
hvordan j^ kom paa de Skrivenykker? 

RAGNA 

(ondvigende) 

Aa — jeg veed saamænd ikke. 

OTTO KALL 

Du tænker da for Guds Skyld ikke selv paa — 

RAGNA 

(bUrer nd) 

Aa Snak, Onkel! Det er der ikke Tale om. 

OTTO KALL 

(aer beni^e paa hende) 

Sæt dig ned, min Pige! Jeg faar saa skrække- 
lig ondt i Benene af at se dig staa der op og ned. 

RAGNA 

(sætter sig modstandsløs.) 

OTTO KALL 

(hi!|cr sig frem imod hende over Bordet) 

Ragna, vi to har jo i Forvejen en Hemme- 
lighed sammen. Du kan derfor godt betro dig 
til mig. Jeg skal ingenting røbe. 

RAGNA 

(forvirret) 

Det er ikke noget. Du kan tro mig, naar 
jeg siger det. 

OTTO KALL 

Ja ja, Ragna. Saa snakker yi altsaa om 
noget andet. — Og nu skal jeg gerne fortælle 
dig lidt om mig selv. Det føler jeg netop Trang 
til. Som jeg sagde dig før, — jeg har en For- 
nemmelse af, at vi to nok kan komme til at 
forstaa hinanden. Lad os saa bruge Tiden, 
mens vi har den. Det bliver maaske sidste 
Gang, vi faar Lejlighed til rigtig at snakke 
sammen. 

RAGNA 

Jamen, Onkel — det kan jo ikke være dit 
Alvor, at du vil rejse. 

OTTO KALL 

Jo, en af de allerførste Dage. Maaske alle- 
rede imorgen. 

RAGNA 

Imorgen! Imorgen, Onkel? ... Men hvorfor 
er du saa kommen? 

OTTO KALL 

Du gør saa mange Spørgsmaal, min Pige. 
Dennegang maa du nu have Svaret tilgode. 
Du er ogsaa for ung til at forstaa det. (i uvii- 

kaariigt Ddbmd) Dødcii har haardcre Øjne, Ragna, 
end vi tidt i Ungdommen vil tro. (Fatter sig) Naa, 
men det var altsaa det, jeg skulde fortælle dig, 
hvordan det gik til, at jeg slog mig paa Krigs- 
haandteringen. Ser du, alt det, vi tilsammen 
kalder for vores Skæbne, det ligger os i Blodet, 
plejer man at sige, i Maven, i Lunger, Lever 
o. s. V., og det kan nu være rigtigt nok ; men Til- 
fældet skylder vi dog ogsaa noget. For mit Ved- 
kommende — tror j^ nok — var det Forholdet 
til en Ungdomsven, der blev den afgørende 
Hændelse i mit Liv. Vi lærte hinanden at kende 
i Studentertiden, og han var vistnok det Menne- 
ske, jeg har holdt mest af. Vi var uadskillelige 
dengang. Vi læste de samme Bøger, begejstredes 
for de samme Ideer og traadte ogsaa omtrent 
samtidig frem for Offenligheden. Min Ven 
var en fortræffelig Taler og desuden et ual- 
mindelig smukt Menneske. Naar han stod paa 
en Talerstol, var der noget over ham af en ung 
Gud, der styrede Menneskenes Fremtidsskæbne. 
— Men saa skete der det, at han gik hen og 
forlovede sig. Ja, nu ser du paa mig; men 
jeg har slet ikke i Sinde at sige noget ondt 
om selve Tingen. Men han og jeg, vi havde 
højtideligt lovet hinanden at ville slaa os gen- 
nem Verden som frie Svende og frelse Mænd, 
og nu gik han hen og lod sig gøre til Embeds- 
mand for at kunne gifte sig. Naa, og saa gik 

det, som det plejer at gaa. Har man først 
rakt Borgerskabet en Finger, tager det snart 
baade Haand og Hjerte. Der var ikke gaaet 
mange Aar, saa vendte han sig ganske aaben- 
lyst mod sin Fortid. Det vil sige, han slog sig 
paa det »ædle« Frisind, — det nøjsomme. Han 
optraadte som Medforkynder af dette ferske 
Retskaffenhedsevangelium , som nu helt har 
afløst Frihedens. Dengang han i de Faare- 
klæder begyndte at lange ud efter sine for- 
rige Venner med Æselsspark, — da fornam jeg 
for første Gang rigtig den uudholdelige Kløe un- 
der Neglerødderne, der gjorde mig til Skribent. 

RAGNA 

Hvad blev der siden af den Mand? 

OTTO KALL 

Aa du — han blev en stor Mand. Folk, der 
lærer Menneskene Nøjsomhed, er altid sikre 
paa Popularitet. Han troner nu i Nationens 
Bevidsthed som en Ideal-Gestalt, en Mønster- 
Demokrat — en Slags Tamburmajor i den skik- 
kelige Borgervæbning, der nu er bleven Fri- 
hedens Livvagt herhjemme. 

RAGNA 

Den Mand, du der taler om, — det er Far, 
ikke sandt? 

OTTO KALL 

Hvor falder du paa det? 

RAGNA 

Det er Far. Du kan godt sige det. 

OTTO KALL 

Og jeg spørger dig: hvor kommer du paa 
de Tanker? 

RAGNA 

Jeg veed jo, at du og Far var Venner, da 
I var unge. 

OTTO KALL 

Jeg havde dengang mange Venner. 

RAGNA 

Men ingen som Far. 

OTTO KALL 

Maaske. — Men nu skal du lægge Mærke 
til en Ting. Det har ikke været min Mening 
at kaste mindste Skygge paa min Ungdoms- 
ven. Det er mig af mere end een Grund om 
at gøre, at du forstå ar det. Han handlede i 
god Tro. Det var hans Overbevisning, at han 
tjente ikke alene sig selv men ogsaa sine Med- 
mennesker bedst ved at gaa over i Idyllen. Han 
var sig knap nok noget Frafald bevidst, tror jeg. 

RAGNA 

Der var en Tid, da du dømte anderledes, 
Onkel. 

OTTO KALL 

Hvad veed du om det? 

RAGNA 

Jeg sagde dig jo, jeg har læst dine Bøger. 

OTTO KALL 

Men har du ogsaa rigtig forstaaet, hvad du 
har læst? Jeg siger dig: lad os ikke være for 
hastige til at forstaa I Lad os frem for alt ikke 
glemme, naar vi dømmer vore Medmennesker, 
at vi allesammen sidder inde med en vidunder- 
lig Evne til at bedrage os selv. Der er jo Folk, 
hvis Bevidsthed er indrettet som en formelig 
Garderobe til Selvbesmykkelse, ... en Slags 
Kamælæon-Bevidsthed, som i enhver Situation 
instinktmæssig bringer dem i den skønneste 
Harmoni med sig selv. 

RAGNA 

Det, du siger der, forstaar jeg ikke. 

OTTO KALL 

Forstaar du det ikke? Hvordan skal jeg da 
forklare mig? ... Jo se! Du kender det, at 
En sidder i sine egne Tanker og til Plage for 
andre Folk i Stuen bliver ved at klapre med 

en eller anden Ting, en Papirkniv f. Eks.^ som 
han slaar mod Bordpladen. Det kan tilsidst 
blive helt irriterende at høre paa; man be- 
griber ikke, at Mennesket selv kan holde det 
ud. Men Hemmeligheden er den, at for ham 
forvandler Spektaklet sig til Vellyd, bliver 
til Toner og Melodi og bringer ham i en be- 
hagelig drømmende Tilstand. Derfor bliver 
Folk altid saa krænkede, naar man beder 
dem om at holde op med den Slags Forstyr- 
relse. Forstaar du mig nu? I Grunden 

lever vi allesammen mer eller mindre i en saa- 
dan lykkeUg Indbildning. Livet vilde vistnok 
ikke være til at udholde for os, dersom vi ikke 
ejede denne gudsvelsignede Evne til at kunne 
lytte Musik ud af det Spektakel, vi selv laver. 

RAGNA 

Hvorfor snakker du til mig paa den Maade? 

OTTO KALL 

Hvordan mener du? 

RAGNA 

Da du før talte med Frits, talte du ander- 
ledes. Og dengang forstod jeg dig bedre. 

OTTO KALL 
(ser l^en længe paa hende) 

Saa dengang forstod du mig bedre! (Lægger sig 

frem imod hende, dæmper Stemmen) Naar jeg bare rigtig 

vidste, hvad jeg turde tro om dig, Ragna I Men 
du gør vel i at være tavs. Man kan aldrig 
være forsigtig nok med at udlevere sin Fortro- 
lighed. Vær mistænksom! Gør en Røverkule 
af dit Hjerte! Det skaffer Fred. — (Tnekker sig 
igen tilbage) Meu uu skal du alligevel vide, hvad 
jeg tænker om dig. Jeg tror, du i Øjeblikket 
staar overfor en vanskelig Afgørelse og trænger 
til et Venneraad. Har jeg ikke Ret? 

RAGNA 

(niltker med bortvendt Ansigt) 

OTTO KALL 

Derfor er det ogsaa, jeg har talt til dig, 
som jeg har. Jeg har villet sige dig, at hvad 
det saa er, du gemmer paa, — gør ikke noget 
overilet! Prøv nøje dig selv, Ragna, før du gi- 
ver dig Eventyret ivold! Jeg kan tale Udt med 
om, hvad det koster at gøre sig til sin egen 
Lovgiver — og jeg siger dig: betænk dig vel! 
Betænk dig tusinde Gange! Prøv dit Hjerte ind- 
til de inderste Tvivl, den allersidste Frygt. Vi 
har i Forvejen nok af disse Stuefugle, der skuffer 
sig selv . . . disse pjuskede Smaasiskener, der 
flagrer ud af Buret med vidtløftige Drømme 
om Erobring men straks ved den første Storm 
hænger med Næbet og længes tilbage bag 
Tremmerne. Jeg siger dig: vær frem for alt 
ganske desillusioneret. Gør dig klart, hvad 

den gaar ad til, der bryder med det borgerlige 
Samfund. Tro ferst og fremmest aldrig paa 
nogen Forsoning. Saalænge da er stærk, tU 
Borgerskabet maaske lakke sine onde Øjne i 
og med et Calskt Smil bære over med din 
Selyraadighed. Men ve dig, min Pige, i det 
Øjeblik, du snubler! . . . Bild dig endelig heller 
ikke ind, at dine mulige Fortjenester \il blive 
regnet dig tilgode. Der er netop ingenting, 
som mindre vil blive tilgivet dig, end om du 
ovenikøbet skulde £aa Held til at udrette noget 
godt og nyttigt for dine Medmennesker. Man 
vil uden mange Omstændigheder tilegne sig 
Udbyttet af dit Livs Møje, og naar det er 
bleven Almenejendom, vendes det imod dig 
som en Giftbrod: Herregud, det var jo ikke 
engang dit eget I . . . Glem heller ikke, at du 
vil være fredløs ikke alene, saa længe du lever, 
men ogsaa efter din Død. Lad ogsaa Naboer 
og Genboer maaske have glemt dig, endnu før 
du er begravet. I din egen Slægts Erindring 
vil du leve som en evig Forbandet. De vil tænke 
paa dig som en, der flakker hvileløst om mellem 
Himmel og Jord — en uhjælpelig Fordømt. 
De vil se dig optaget i det blege, vilde Spø- 
gelsetog af uforløste Sjæle, der jager gennem 
fromme Borgerfolks Drømme og faar dem til 
at korse sig i selvretfærdig Rædsel. Endnu i 
tredje og Qerde Led vil der staa Gru af dit 

stakkels Navn . . . (Afbrydende sig selv.) Hys I Der er 
din Mor I 



FJERDE SCENE 

FRU NORDBY 

(kommer indefra) 

Hvad skal det sige? Sidder du her, Ragna! 
Og er ikke paaklædt endnu. 

RAGNA 

(rejser sig tavs.) 

FRU NORDBY 

Vil du nu skynde dig lidt. — Vi kan vente 
Vognen hvert Øjeblik. 

RAGNA 

Jeg tager ikke med. 

FRU NORDBY 

(ser fra den ene til den anden) 

Hvad skal det sige? 

RAGNA 

Jeg bliver hjemme. Jeg har Hovedpine. 

FRU NORDBY 

Snak I Lad os være fri for det Skaberi. 
Skynd dig op og klæd dig paa. 

RAGNA 

Jeg siger dig jo, jeg tager ikke med. Og du 
kan da ikke tvinge mig. (Gaarind.) 

FRU NORDBY 

(■er hrivlraadig efter hende; derpaa hen paa Otto Kali) 

Hvad har du gjort ved Barnet? Hun saae 
virkelig daarlig ud. 

OTTO KALL 

Vi har siddet og læst i Frits' Bøger. De er 
jo noget angribende. 

FRU NORDBY 

Hun var jo ganske bleg! 

OTTO KALL 

Ja, de slaar sig paa Mellemgulvet. 

FRU NORDBY 

(opdager Whiskyflasken) 

Har I siddet og drukket? Du er saa oprømt^ 
synes jeg. 

OTTO KALL 

Det var din Søn og hans Ven, der gjorde 
sig tilgode. Og saa fik jeg Lyst til at drikke 
de unge Mennesker paa Pelsen. Fanden ta' mig,, 
om jeg ikke tror, jeg selv fik lidt for meget. 

FRU NORDBY 

(▼ender sig fra ham med åJUky) 

Du er . . . den, du altid har været. 

FEMTE SCENE 

(Inde fira Haven kommer Pastor Johanssbn, en ældre, svær og fuld- 
blodig Mand, og Adjunkt Møller, en yngre Mand, begge med Overflrakker 
paa Armen. 

(Det er begyndt at aftnes. Et rødligt Solnedgangsskær fylder efter- 
haanden Scenen.) 

PASTOR JOHANSSEN 

(taler med let Jysk Accent) 

Godaften, Fru Nordby. De undskylder, vi 
kommer gennem Haven. Men Møller der var 
saa højrøstet og kom med saadan haarrejsende 
Snak midt paa Gaden, saa Folk ligefrem vendte 
sig om efter os. 

ADJUNKT MØLLER 

(hilser ærbødigt paa Fruen) 

Jeg behøver forhaabenhg ikke at forsvare 
mig! Det var Pastor Johanssen, som gerne 
vilde i Skyggen. 

PASTOR JOHANSSEN 

Lad os saa snakke om noget andet. Vi har 
faaet Ordre fra Vejlbygaard til at stille her 
til Afhentning Klokken halvotte. De veed det 
maaske? 

FRU NORDBY 

Ja, Etatsraaden telefonerede herind, at han 
vilde sende Vogn. 

PASTOR JOHANSSEN 

Ja, er det ikke det, jeg altid siger — han 
er kirkelig Etatsraad. (Ler 

fcw ^ p«i Otto laD hoae pn Iknkca) 



ADJUNKT MØLLER 
Orden annme Opda^elae) 

Ahl 

FRU NORDBY 

(fljtUgt towtnimdr) 

Min Broder — Pastor Johanssen, Adjunkt 
Møller. 

PASTOR JOHANSSEN 

(overvinder sig tfl en H eu »eade le e) 

Vi er jo forresten ikke helt fremmede for 
hinanden, Hr. KalL Men der er rigtignok 
løbet en Del smudsigt Vand i Stranden, siden 
vi saaes. 

OTTO KALL 
(■om om lian IradKede ^ om) 

Jeg erindrer det ikke. 

PASTOR JOHANSSEN 

Aa jo — naar jeg minder Dem om Regensens 
Qerde Gang, saa husker De mig nok. Karl 
Johanssen hedder jeg. 

OTTO KALL 

(nærmer sig) 

De maa ganske sikkert tage fejl. Jeg har 
kun kendt een Karl Johanssen. Men han var 

ivrig £[ierkegaardianer og havde højtidelig svo- 
ret, at han aldrig vilde være Præst i Stats- 
kirken. 

PASTOR JOHANSSEN 

(BmUer oYorbærende) 

Vi har jo alle haft vore Børnesygdomme, 
Hr. Kali. (vender si« fra ham) Der er de Stakler, der 
aldrig kommer over dem. 

FRU NORDBY 
(Ul Otto Kali) 

Det begynder at blive køligt. Du skulde gaa 
ind paa dit Værelse. 

OTTO KALL 

Tak, jeg har det rigtig godt. 

ADJUNKT MØLLER 

(med et forsi«Ugt Smil) 

Tænk I Har De ogsaa været Kierkegaard- 
ianer, Pastor Johanssen. 

PASTOR JOHANSSEN 

Ja jeg har saamænd saa. (Ler støjende.) Og det 
ogsaa af de rigtig højnæsede. 

OTTO KALL 

Ja dengang var det nu Moden. Ligesom det 
var det for Støvlernes Vedkommende. Nu er 
det igen de bredsnudede. 

PASTOR JOBASSSEX 



Vi lever — Gad ske Lot! — i en rig og 
skøn Udviklingens Ud. Det gslder vel ikke 
mindst for Kirkelivets Vedkommende. Men 
Folk, der ikke kan vinde med i Udviklingen, 
føler sig forraadt af Tiden. De kalder deres 
Forstokkethed for Troskab mod Ungdomside- 
aleme. Det er den gamle Historie. 

OTTO KAJLL 

Natniiigvis, det gælder om at sørge for, at 
Ens personlige Udvikling smnkt holder Trit 
med Tidens. Der skal af og til lidt Behændig- 
hedsknnst tiL Men det lønner sig. (gw bort mod 



PASTOR JOHANSSEN 
(nriter mfdltdnwle p«i Hovedet) 

Ak jal Ak jal (scrpMiHUr) Nu skolde vi vel 
ellers snart a&ted. 

ADJUNKT MØLLER 
(med tin Næsddemincr i Haandoi) 

Undskyld, Pastor Johanssen, De kaldte før 
den Vækkelse, der skyldes Kierkegaard, for en 
Sygdom. Det kan De dog umuligt mene. 

PASTOR JOHANSSEN 

Jo, saamænd gør jeg saa. Det var en Fe- 
i>errasen, en Overspændthed, der stammede &a 

gammel Usandhed i vort Kirkesamfund. Den 
Ting er vis nok. Det har jeg forresten med 
al ønskelig Tydelighed udviklet andetsteds. 

ADJUNKT MØLLER 

Maa jeg dog have Lov til at pointere — 

PASTOR JOHANSSEN 

Nej, det veed Gud, De ikke maa, lille Møller. 
For om den Ting er der altsaa sagt, hvad der 
skal og bør siges. Og nu skulde vi vel heUer 
ikke spolere den skønne Sommeraften, Vorherre 
her har skænket os, med mere taabelig Snak. 

(Rbktobbn kommer indefln tilligemed Habald Grcnnbrt og Fam. 
Hilsner og Hauidtryk. 

Otto Kaxx holder sig under dette og det følgende stadig helt i Bag- 
gmnden.) 

REKTOREN 

Jeg synes, I var saa ivrige. Hvad talte I om? 

PASTOR JOHANSSEN 

Det var Møller; han er altid saa hed i Hove- 
det. J^ fortalte netop din Kone, hvordan jeg 
paa Vejen herhen hele Tiden maatte gaa og tysse 
paa ham, saadan oprørsk Tale førte han midt 
paa aaben Gade. Du kan tænke dig, — Møller 
erklærer sig nu rent ud for at være overbevist 
Anarkist. Endogsaa »overbeviste. Mindre kan 
ikke gøre det. 

REKTOREN 

(«Hler) 

Naa, Adjankt Møller mener det jo aldrig saa 
slemt, som han siger. 

ilDJUNKT MØLLER 

(aaarct) 

J^ ønsker dog dertil at gøre den Bemærk- 
ning . . . J^ finder . . . 

PASTOR iOHANSSEN 

Hvad finder De, lille MøUer? 

ADJUNKT MØLLER 

Det er min Overbevisning, at der i Anarki- 
sternes personlige Trang til Selvopofi-else er 
noget ideelt, som jeg bøjer mig for. 

REKTOREN 

Mener De virkelig det? 

PASTOR JOHANSSEN 

Der hører du! Jeg er vis paa. Møller gaar 
i Theselskab med Dynamitpatroner i Baglom- 
men. 

FRU NORDBY 

(træder tU) 

Er det dog ikke lidt betænkeligt at udtale 
den Slags Anskuelser, Adjunkt Møller? Det 
kommer let til at lyde som et Forsvar for 
Mord og anden Forbrydelse. 

ADJUNKT MØLLER 

Jeg skal dertil bemærke, Frue, at det politiske 
Mord, anvendt som yderste Nødværgemiddel, 
altid af Historien — 

PASTOR JOHANSSEN 

(afbryder ham) 

Nu maa De ikke forsnakke Dem. De kunde 
let komme til at sige mere, end De kan staa 
ved. Som ung Familjefader med fire Børn har 
De vist heller ikke Raad til at holde den Slags 
Meninger. 

ADJUNKT MØLLER 

(opirret) 

De kender jo slet ikke mine Meninger, Pastor 
Johanssen. De giver mig jo aldrig Lov til at 
tale ud. Vi unge kan dog ogsaa have noget 
at sige, som det kan være værd at høre paa. 

PASTOR JOHANSSEN 

Jeg begynder virkelig at tvivle om det. 

ADJUNKT MØLLER 

Gjorde De ogsaa det, da De var ung? Jeg 
veed ikke bedre, end at De tværtimod selv 
forlangte Deres Mening respekteret uden Hen- 
syn til Deres Alder. Var De maaske ikke med 
til paa Deres Omraade at opponere mod det 
bestaaende, og det endda ret eftertrykkeligt? 

PASTOR JOHANSSEN 

Jo, Og derfor kan I unge nu spare jer Ulej- 
ligheden. Hvad der skulde gøres for at skaffe 
Luft og friske Lunger herhjemme, er gjort. Vi 
ældre har taget det paa vores Skuldre. Og I 
veed nok: at ville gøre gjort Gerning om igen, 
det er Åbekattestreger. Og Tidsspilde. Jeg 
synes, I nu maa have andet at tage jer til. 

ADJUNKT MØLLER 

Jeg ønsker her at pointere — 

PASTOR JOHANSSEN 

Næ, lad være med at pointere. Møller. Det 
er ogsaa saadan en overflødig Luksus, naar 
man ikke udtrykkelig har Bemyndigelsen. Jeg 
kender Folk, der har pointeret sig fra Hus og 
Hjem og lige ind i Fattiggaarden, — det er 
der ingen Glæde ved. (l«- seiv hajiydt) 

REKTOREN 

Aa, I to Kamphaner I Vil I værs'god holde 
Fred, saalænge I er hos mig. 

JOMFRU ANDERSEN 
(kommer trem paa Verandatrappen og melder) 

Vognen er her. 

REKTOREN 

Saa afsted I rser sig søgende omkring) Hvor er Ragna? 

FRU NORDBY 

Ragna bliver hjemme. Hun følte sig ikke 
rigtig vel. 

HARALD GRUNNERT 

Er Frøken Ragna syg? Men hun var her 
jo for lidt siden. 

FRU NORDBY 

Naa — syg! Et lille Ildebefindende. Imorgen 

er det nok ovre. (Sagte Ul Jpr. Andbrun, der lægger hende 

et Køreaiag over Skuldrene) Vil De sætte Hr. Kalls varme 
Mælk ind paa hans Værelse, saasnart vi er kørt, 
og sørge for, at han kommer i Seng. Hvordan 
er den Whiskyflaske kommen herud? 

JOMFRU ANDERSEN 

Det var Kandidaten, der rekvirerede den. 

FRU NORDBY 

Det var meget ubetænksomt af Dem at ud- 
levere den. Det maa ikke gentage sig, naar 
min Broder er tilstede. 

REKTOREN 

Er vi saa færdige? Johanssen og Møller skal 
dømmes til at sidde sammen og holde hinan- 
den i Haanden paa hele Turen. Det skal være 
deres Straf for Brud paa Husfreden. 

(De gaar alle ind.) 

HARALD GRUNNERT 

(holder Frits tilbage) 

Gør mig en Tjeneste. Laan mig din Baad. Jeg 
vil helst tage hjem alene. 

FRITS 

(lægger deltagende Haanden paa hans Skulder) 

Gør nu ingen Dumheder, Harald! Du ser 
saa ophidset ud. 

HARALD GRUNNERT 

(som om ban ikke bar børt det) 

Jeg skal nok være hjemme lige saa tidlig 
som I. Gør mig blot den Tjeneste at undskylde 
mig hos de andre. 

(Frits gaar Ind. Harald Grunnbrt ned mod Baadebroen. 

Otto Kaix kommer samtidig frem fra Bagrunden. Han ser et 
Øjeblik foragtelig efter de bortdragende. Sætter sig derpaa træt paa en 
Stol og trykker Haanden i Siden, idet hans Ansigt fortrækker sig smerteligt. 

Lille Pause. Det sidste Skær af Solnedgangen er ved at svinde. 
Ude over Engene bølger Taagen. En blodrød Maane løfter sig over 
Disen.) 

JOMFRU ANDERSEN 

(kommer tilbage) 

Hr. Kalis Aftenmælk er sat ind paa Værelset. 

OTTO KALL 
Tak. (Prøver forgæves at rejse sig) De kommer vist 

til at hjælpe mig lidt, Jomfru. Jeg tror, jeg 
er bleven noget svingelvom. 

JOMFRU ANDERSEN 

(tager ham under Armen) 

Hr. Kali har ogsaa været saa meget i Luften 
idag. Og det har været saa trykkende. Hr. Kali 
skulde have hvilet sig lidt i Eftermiddag. 

OTTO KALL 

(langsomt paa V^ mod Verandaen) 

Ja, ser De, jeg mener nu, jeg faar jo snart 
Tid nok til at hvile ud. Og der kan maaske 
endnu være lidt at gøre for en gammel Inva- 
lid — tænker jeg altid. Se deri (standærvedsynct 

af Ifaanen. Staar en Tid tavs og ser ud over de dampende Enge) 

Herregud I Det gamle Elverland I ... Saa fik 
jeg det at se engang endnu! (Løfter piudaeiig Hovedet 

og lytter med et anspændt og bevæget Udtryk) Hør ! KaU De 

høre? ... Trompeter i Luften! Hujen og Skrig! 
. . . HoUa ! . . . Den vilde Jagt ! 

JOMFRU ANDERSEN 

(lytter ogsaa) 

Det er Tranerne. Eller Graagæssene kan- 
ske. De trækker altid nu i Høstens Tid her- 
ind over Fjorden. 

OTTO KALL 

(stille og højtidelig) 

Min Barndoms Livmusik! 

JOMFRU ANDERSEN 

De varsler om Efteraarsstormene — siger 
Folk. Det gør saa vemodig. 



110 



OTTO KALL 
(idet han gaar videre) 

Synes De virkelig det, Jomfru? Den Sump- 
luft stemmer dog alligevel for Brystet. 

(Begge ind.) 



SJETTE SCENE 

(Det er nu helt Aften. Bag et Par Vinduer i den nederste Ende 
af Rektorboligen ses Lys. 

Harald GauNifBBT, som under det foregaaende har holdt sig skjult 
nede ved Baadebroen, kommer sagte frem og gaar efter nogen Tøven 
op ad Verandatrappen. I det samme viser Ragna sig i Døren.) 

RAGNA 

(kommer ned) 

Jeg hørte dine Skridt paa Gruset. 

HARALD GRUNNERT 

Du er altsaa slet ikke syg. Jeg tænkte det nok. 

RAGNA 

Tal ikke saa højt. Lad os gaa ned i Haven. 

(De følges ned) 
HARALD GRUNNERT 

Hvorfor er du bleven hjemme? 

RAGNA 

Dersom du bliver ved at raabe saadan op, 
gaar jeg ind igen. — Lad os sætte os her. 
(Sætter sig ved Bordet) Jeg har selv uoget at sige dig. 

HARALD GRUNNERT 

(forsøger at tage hendes Haand, som hnn trækker til sig) 

Ragna I Sig mig Sandheden. Pin mig ikke 
længer I 

RAGNA 

Ja; jeg vil sige dig det, som det er. Jeg 
veed nu bestemt, at det aldrig kan blive imel- 
lem os, som du har ønsket det. 

HARALD GRUNNERT 

(i anden Tone) 

Endnu igaar sagde du det modsatte. 

RAGNA 

Det er ogsaa derfor, jeg nu har villet tale 
med dig. 

HARALD GRUNNERT 

Imorgen kan du maaske igen være af en 
anden Mening. 

RAGNA 

Nej. 

HARALD GRUNNERT 

Hvad er der da hændet dig i Mellemtiden? 

RAGNA 

Dersom du bliver ved at tale i den For- 
hørstone, svarer jeg slet ikke. 

HARALD GRUNNERT 

Der er altsaa sket noget. (Atter bønfaldende) Ragna I 

Jeg forlanger jo kun, at du skal sige mig 
Sandheden. Og det har jeg dog vel nogen Ret 
til at forlange af dig. — Er der en anden, du 
holder af? 

RAGNA 

Nej. Ikke paa den Maade, du mener. 

HARALD GRUNNERT 

Paa hvad Maade da? 

RAGNA 

Det kan jeg ikke forklare dig. 

HARALD GRUNNERT 

Hvorfor? 

RAGNA 

Du forstaar det dog ikke. 

HARALD GRUNNERT 

Forstaar I Forstaar! Dersom du blot vilde 
give mig din Fortrolighed, forstod jeg dig nok. 

RAGNA 

Det nytter ikke, vi taler mere om det, Ha- 
rald. Jeg er bleven helt sikker paa mig selv 
nu. Jeg vil aldrig kunne blive en Kone, der 
passer for dig. Mener du i Grunden ikke og- 
saa det selv? Vi taler jo sjælden sammen i 
mange Minutter, før du faar et eller andet 
imod mig. 

HARALD GRUNNERT 

Jeg veed det godt, Ragna; jeg har meget at 
bede dig om Tilgivelse for. Jeg kan være op- 
farende og urimelig. Men det er jo kmi, fordi jeg 
holder saa forfærdelig meget af dig. (SitgerpMny 

fornyes at tage hendes Haand) 

RAGNA 

Er du ogsaa vis paa, du ikke tager fejl af 
dig selv? 

HARALD GRUNNERT 

Hvad mener du, Ragna? Tvivler du om min 
KærUghed? 

RAGNA 

Nej. Men at det netop er mig, du holder 
af, — det er jeg ikke saa helt sikker paa. 

HARALD GRUNNERT 

Nu kommer du igen med dine gaadefulde 
Talemaader. Hvad vil du sige med det? 

RAGNA 

(gør Tegn tU Tavshed) 

JOMFRU ANDERSEN 

(kommer firem i Verandadøren) 

Er Frøkenen der? 

RAGNA 

Ja. 

8 

JOMFRU ANDERSEN 

Theen er skænket. 



RAGNA i 

I 



Tak, nu kommer jeg. 

(Jomfru Andkbsbh gaar ind) 

RAGNA 

(r^ser sig) 

Nu maa du gaa, Harald. Jeg siger dig, det 
nytter ikke, vi taler mere om det. 

HARALD GRUNNERT 

Det skal nytte. Glem ikke, Ragna — jeg 
har et Krav paa dig. 

RAGNA 

Hvad mener du med det? 

HARALD GRUNNERT 

Ja, nu skal det siges. Jeg maa minde dig 
om, at som du — paa din dristige Maade — 
har leget med mig og med dig selv, har du 
ogsaa leget med det, som mellem Mand og 
Kvinde burde være det helligste af alt. 

RAGNA 

Hvad mener du? 

HARALD GRUNNERT 

Behøver jeg virkehg at erindre dig om . . . 
den Aften sidste Sommer? I Plantagen. 

RAGNA 

(tier med bøjet Hored) 

HARALD 6RUNNERT 

(efter lang Tavshed) 

Forstaar du nu, hvad jeg har ment, naar 
jeg talte til dig om dit Løfte? Og det skal du 
vide: for mig fik yort Forhold dengang sin 
ubrydelige Besegling. 

RAGNA 

Nu skal du gaa. 

HARALD GRUNNERT 

Nej. Du skal høre mig. Jeg har længe 
nok tiet med detteher. Da jeg mærkede, at 
det pinte dig, tav jeg stille. Indrøm, at jeg 
ikke en eneste Gang har saameget som hen- 
tydet til det I 

RAGNA 

Du tager fejl I Du har i al den Tid ikke 
talt til mig om andet. 

JOMFRU ANDERSEN 

(atter frem i Døren) 

Theen bliver kold, Frøken. 

RAGNA 

Nu skal jeg komme. 

(JoMVRU Audkrsbh gaar ind) 

RAGNA 

(Tttgaa) 

8* 

HAWAf.D GRUNNERT 

(alilkr ilg i y<^ finr heade) 

Ragna! Vær na god! Jeg lover dig . . . hvis 
da tU blive min, jeg skal bære dig paa mine 
Arme. 

RAGNA 

Lad mig komme frem. 

HARALD GRUNNERT 

Tag dig i Agt, Ragna! Husk paa: du er 
allerede min Hustru. 

RAGNA 

(▼ender rif ) 

Er! . . . Var, om du endelig vil! En eneste, 
taabelig Sommernat. Af min egen fri Vilje! 
. . . Bilder du dig ind, at du deifor har faaet 
et Krav paa mig? . . . Men det var godt, du 
fik det sagt. Nu kender jeg dig tilbunds! 

(Skynder tåg ind.) 

HARALD GRUNNERT 

(folger hende og hyioker) 

Vogt dig, Ragna! Om jeg saa skal gøre 
Skandale — jeg slipper dig ikke! . . . Jeg 
slipper dig ikke! 



TREDJE AKT. 

(Dagen efter. Dagligstuen som i første Akt med aaben 
Verandadør. Tidlig Formiddag.) 



FØRSTE SCENE 

(Ragna gaar stnndeslgst flrem og tilbage. Ud paa Verandaen og ind Igen. 
Otto Kall kommer fra Spisestuen.) 



RAGNA 

(imod liam) 

Aa, Onkel — kommer du endelig I Jeg maa 
absolut tale med dig. 

OTTO KALL 

(sætter sig) 

Er vi alene? 

RAGNA 

Far sidder inde i sin Stue. Og Mor er paa 
Torvet. 

OTTO KALL 

Og Frits? 

RAGNA 

Det veed jeg ikke. Jeg tror, han er i Haven. 
— Men du ser træt ud, Onkel. 

OTTO KALL 

Da ser jnst heller ikke ad til at have haft 
nogen rolig Nat Jeg hørte en Herrestemme 
ade i Haven iaftes, da jeg var gaaet ind. Hvem 
mon det kan have været? 

RAGNA 
(vender tåg fra ham) 

Det var Harald Grnnnert Han tog forresten 
straks bort igen. 

OTTO KALL 

Jeg hørte det I blev tilsidst lidt højrøstede. 
(Biler et Ophold) Naa, hvad er det saa, da har paa 
Hjerte? 

RAGNA 

Jeg vil hellere vente. Da er ikke i Hamør na. 

OTTO KALL 

Aa nej. En søvnløs Nat gør nøgtern. Især 
i min Sitaation. — Men jeg har forresten ikke 
megen Tid at give hen. Jeg vilde netop bede 
dig om at telefonere efter en Vogn til mig. Jeg 
rejser idag med Formiddagstoget. 

RAGNA 

Det mener da ikke, Onkel. 

OTTO KALL 

Som jeg siger. Med Formiddagstoget 

RAGNA 

Det giver Far dig aldrig i Verden Lov til. 
Du kan jo heller ikke rejse alene. 

OTTO KALL 

Aa jo. Paa Jernbane gaar det nok. Der 
kan jeg altid £aa en Haandsrækning, om det 
skolde knibe. — Vil du altsaa være saa god 
at bestille Vognen. 

RAGNA 

(bag bims Stol) 

Bare jeg kunde folge med dig! 

OTTO KALL 

Jeg siger dig, det er ganske unødvendigt. 

RAGNA 

Bliv dog i det mindste til imorgen. Onkel. 
Du maa gøre det for min Skyld. Der er saa 
meget, jeg absolut skal tale med dig om. 

OTTO KALL 

Jeg tror, min Pige, at det netop for din Skyld 
er bedst, jeg kommer bort. 

RAGNA 

Hvorfor? . . . Jeg vil sige dig noget. Onkel : 
rejser du nu, kommer jeg over til dig i Køben- 



havn. Jeg gør det. 

OTTO KALL 

Men j^ vil ingenting høre. Jeg stopper mine 
Øren til. — Og nu maa du ikke plage mig. 

RAGNA 

Nu er du urimelig, Onkel. Du har selv til- 
budt at hjælpe mig med et godt Raad. Og saa 
vil du ikke engang høre paa mig. 

OTTO KALL 

Lille Ragna — jeg er gammel. Husk paa 
det! Jeg kan ikke længer gale med de unge 
Kyllinger. 

RAGNA 

(efter et Ophold) 

Maa jeg have Lov til at sige bare en eneste 
Ting? 

OTTO KALL 

Naar du absolut vil. 

RAGNA 

Kan du huske — du spurgte mig om noget 
igaar, da vi sad ude i Haven. Du kunde ikke 
forstaa, hvorfor jeg vilde vide, hvordan det var 
gaaet til, at du var bleven Forfatter. Saa spurgte 
du, om jeg maaske selv tænkte paa at slaa mig 
paa Krigshaandteringen — som du sagde. 

OTTO KALL 

Og det svarede du jo nej til. 

RAGNA 

Ja. (Tørende) McD det var ikke rigtig sandt. Det 
vil sige, det var nok sandt, — for saadan rigtig 
Forfatterinde duer jeg vist ikke til. Det skal 
der jo Talent til. 

OTTO KALL 

Ja, eller en energisk Forlægger. 

RAGNA 

(oden at høre) 

Jeg vil bare skrive i Aviserne. Være Jour- 
nalist. Kan da ikke hjælpe mig til det, Onkel? 
Du kender vist endnu nogen af Redaktørerne 
derovre. 

OTTO KALL 

Hvad vilde du saa skrive om? 

RAGNA 

Det er mig ligemeget. Alt, hvad der falder 
for. Ildebrande, Væddeløb, Gadeoptøjer. Bare 
jeg kan tjene Brødet ved det. — Jeg kunde 
maaske ogsaa nok skrive lidt i Føljetonen. Saa- 
dan noget som »Portræter fra Provinsen«. Det 
har jeg set i nogle Blade. 

OTTO KALL 

Hvordan har du i Grunden faaet den sære 
Lyst? 

RAGNA 

Hvordan fik du den selv. Onkel? 

OTTO KALL 

Det fortalte jeg dig lidt om igaar. Du kan 
maaske huske, jeg nævnte en bestemt Begiven- 
hed, der ligesom satte mig en Teaterkikkert for 
Øjnene, saa jeg kom den menneskelige Komedie 
nær nok til at se Bemalingen og det falske 
Glimmer og faa Væmmelse for det hele. Men 
du? En net ung Pige fra Provinsen. En Dame 
af det pæneste Selskab. Hvad kan du have op- 
levet, der faar dig til at lægge dig saa gevaldigt 
ud med Borgerskabet? 

RAGNA 

Jeg kan høre paa dig, du veed det. 

OTTO KALL 

Det er da ikke den gamle Historie med 
Linedanseren? Herregud I Det var jo kun en 
Barnagtighed. Det mener du dog vist ogsaa selv. 

RAGNA 

Ja, det veed Gud, jeg gør. Onkel! Og det 
er sandelig ikke min Skyld, at der blev gjort 
et Nummer af den. Men Folk i Byen var jo 
henrykte over at faa en Lejlighed til at komme 
af med deres Ondskab. 

OTTO KALL 

Var de virkelig saa slemme imod dig? 

RAGNA 

Jeg beklager mig slet ikke, — det maa du 
endelig ikke tro. Det harmer mig kun, at jeg 
ikke har kunnet lade være med at skamme 
mig. Det er det, jeg ikke kan tUgive Far og 

Mor. Tror du saa, du kan hjælpe mig 

til en Plads, Onkel? Det er ligemeget, om det 
bliver ved det værste Gadeblad. Bare jeg Caar 
noget at begynde med. 

OTTO KALL 

Sæt dig her ved Siden af mig, Ragna. Jeg 
bliver saa øm i Ryggen af at have dig staaende 
der bagved. 

RAGNA 

(rykker KlaTatabiiretten tæt hen til ham og sætter alg.) 

OTTO KALL 

Se saa paa mig, min Pige. Se rigtig paa 
mig. Kan det Syn ikke afskrække dig? 

RAGNA 

(taljer hans Haand) 

Aa, Onkel 1 Det er jo netop derfor, jeg er 
saa forfærdelig glad for, at du er kommen. Jeg 
vil sige dig: jeg har slet ikke været saa helt 
sikker paa mig selv, som jeg har ladet over 
for andre. Dersom du ikke var kommen, 
havde jeg vist aldrig faaet Mod til at gøre . . . 
det, som jeg nu har gjort. 

OTTO KALL 

Og hvad er saa det? 

RAGNA 

Det kan være det samme; det kan dog ikke 
interessere dig. Men j^ yeed nu bestemt, hvad 
Slags Menneske jeg vilde blive, dersom j^ blev 
herhjemme og maaske giftede mig. Jeg vilde 
bhve en frygtelig Plage for alle. Jeg tror, jeg 
vUde myrde mine egne Børn af Kedsomhed. 

OTTO KALL 

Hør, lad os nu tale fornuftigt. Du kan jo 
ikke for Alvor mene alt det, du der har sagt 

RAGNA 

Hvert Ord, Onkel! Hvert eneste Ord! Kan 
du huske hende »Eddertudsen« i din Komedie? 
Saadan et Menneske vilde jeg bUve. Og veed 
du hvad: du sagde igaar, jeg skulde prøve mig 
selv, før jeg vovede mig ud i Verden paa egen 
Haand. Jeg skulde navnlig være ganske des- 
illusioneret, sagde du. Men det er jeg nu. 
Min sidste . . . min allersidste Illusion (med et skul- 
dertræk) er fløjten. 

OTTO KALL 

Jeg gør det ikke . . . jeg gør det alligevel 
ikke, Ragna. Hvor kan du tro, jeg tør tage 
det Ansvar paa mig at slippe saadan en for- 
fløjen lille hvidbrystet Fugleunge ind til de 

gamle og unge Hankatte i et københavnsk Re- 
daktionskontor? Gud Fader bevares I Du veed 
ikke, hvad du taler om. 

RAGNA 

Jeg kan mærke, hvor lidt du kender mig, 
Onkel. Du maa først vide, atjeg har ikke noget 
Hjerte, — det har man da fortalt mig, fra jeg 
var Barn. Og forresten : der er ingen, der kom- 
mer mig nærmere, end jeg selv vil. Hvad har 
jeg ogsaa med de Hankatte at bestille? Jeg 
passer mit Arbejde og tjener til mit Ophold — 
det er jo bare det, jeg vil. 

OTTO KALL 

Men saa er der jo andre og mindre udsatte 
Stillinger, du lige saa godt kan vælge. 

RAGNA 

Jeg veed det nok; jeg kunde faa Plads paa 
et Handelskontor. Eller jeg kunde sidde i 
Kassererburet i en Forretning. Men det holdt 
jeg aldrig ud. Jeg vilde dø af det inden en 
Maaned. Forstaar du ikke, jeg vil være med, 
hvor der sker noget, hvor det gælder noget — 
noget virkeligt — og hvor jeg kan udvikle mig. 

OTTO KALL 

Med andre Ord, Ragna: du har alligevel 
større Planer. Tilstaa det nu I Det Avisskriveri 

skal kun tjene dig som Trappetrin til et virke- 
ligt For&tterskab. Det er det udødelige Digter- 
navn, der er din Drøm. Har jeg ikke Ret? 

RAGNA 

Drømt om det har jeg — det fragaar jeg 
ikke. Og helt høre op med at drømme om 
det vil jeg sagtens aldrig. Men jeg kan godt 
nøjes med mindre . . . f. Eks. med at hjælpe 
til at skabe Udødelighed for andre. Og det 
er jo netop det, en Journalist skal gøre. 

OTTO KALL 

Skjuler du alligevel ikke her et lille Selv- 
bedrag? Du sagde før, at det var Ildebrande 
og Overkørsler og den Slags Ting, du vilde 
skrive om. Men Brandsprøjterne og de bræk- 
kede Ben agter du dog vel ikke at udødeliggøre? 

RAGNA 

(modløs) 

Du forstaar mig slet ikke, Onkel. 

OTTO KALL 

Mon det saa ikke er dig, min Pige, der ikke 
rigtig forstaar at forklare dig. 

RAGNA 

Nej. Jeg har jo sagt, at for mig kommer 
det mest an paa at blive selvstændig og 
uafhængig. Det er da ikke saa svært at for- 

staa. Men du er virkelig bleven gammel, Onkel; 
det kan jeg nok mærke nu. Du har glemt, hvor- 
dan du selv følte, da du var ung. Jeg vil sige 
dig en Ting: det, du svarede mig igaar, den- 
gang jeg spurgte dig om, hvad det var, der 
først havde faaet dig til at skrive, — det skuf- 
fede mig i Grunden. 

OTTO KALL 

Jeg kan tænke det. Du havde ventet dig 
noget mere romantisk. Noget med Kærhghed 
maaske? 

RAGNA 
(med Hænderne foldede om sit løftede Knæ) 

Aa ja. Du har jo dog været gift, Onkel. 

OTTO KALL 

Det har jeg. 

RAGNA 

Endogsaa mange Gange, ikke sandt? 

OTTO KALL 

(lidt forlegen) 

Naa — . 

RAGNA 

Ikke? 

OTTO KALL 

I hvert Fald mere end een Gang. 

RAGNA 

I det hele levede I jo meget med frie og 
selvstændige Kvinder dengang. Det kan man 



128 

ogsaa mærke paa jeres Bøger. Det er derfor, 
de er saa dristige. 

OTTO KALL 
(betragter hende med Stndaen.) 

RAGNA 

Hvergang jeg har læst i jeres Bøger — baade 
dine og Engelhardts og Liebmanns naturligvis, 
dem kan jeg næsten udenad — saa har jeg al- 
tid maattet danne mig et Billede af de Kvinder, 
I har elsket; dem, der har inspireret jer . . . med 
deres »Yndigheder«, som man siger. Det kan jo 
gerne være, der ikke altid var saa meget ved 
dem. I har vist i Almindelighed ogsaa hurtigt 
glemt dem. Men de var jo dog alligevel paa deres 
Maade med til at skabe jeres Udødelighed. 

(En Pavse. Jomfru Andersen kommer tn Spisestuen med en Lampe, 
som hun — paa en Maade, der skal minde Ragna om hendes hoslige 
Pligter — anbringer paa Bordet. Hvorefter bon gaar ud Igen.) 

RAGNA 

(der imidlertid bar gaaet lidt omioing, sætter sig igen) 

Har du glemt. Onkel, at du selv engang har 
anbefalet unge Piger at blive JoumaUster; at du 
har budt os velkommen som Kampfæller? 

OTTO KALL 

(undvigende) 

Det var dengang, Ragna. Men Tiderne er 
ikke de samme. Nu er der jo ingen Kamp 
længer. Derfor er der heller ingen Brug for 
Valkyrier. 

RAGNA 

Jo^ netop derfor I Forstaar du dog ikke det I 
Saa er du rigtignok bleven forfærdelig gammel, 
Onkel. 

OTTO KALL 

Og dersom du nu skujffes? Og det bliver 
kun til Skuffelse, . . . jeg kender mine Folk. 
Hvad saa? 

RAGNA 

(efter et lUle Ophold) 

Saa vil jeg rejse bort — langt bort. Der er 
dog gerne eet Sted i Verden, hvor der sker 
noget. Og saa meget Talent har jeg vel, at 
jeg kan sende Telegrammer til en Avis. Der 
er noget, der hedder »flyvende Korrespondent c 
Jeg har altid syntes, det maatte være det her- 
ligste paa Jorden. Den ene Uge at opleve et 
Oprør i Rusland, den anden en Kulgrube- 
strejke i Belgien, den tredje maaske en rigtig 
Krig i Japan. Og saa at være med til at skrive 
sin Tids virkelige Historie. At lovprise dens 
Helte og brændemærke de usle og fejge. 

OTTO KALL 

(hen for sig, bevaeget) 

De gamle Toner I 

RAGNA 

(griber hans Haand) 

Jeg kommer over til dig, Onkel. Det nyt- 
ter ikke, du siger nej. — Veed du, hvad jeg 

9 

har taenkt paa. (Byu« >«- øi—k« -n- Kan jeg ikke 

bo hos dig? Ja, nu ser da saa fiwskrækket 

paa mig. Mai det er mit Alirør. 

OTTO KAIX 

Snak, Baml Det ct jo i al Fald ganske 
mnnligt 

RAGNA 

Hvorfor? Er da bange for at krænke Velan- 
stændigheden? Saa kan vi jo lade, at jeg er 
din Datto-, ... og det er jeg jo virkelig paa 
en Maade. (uecicr Awmm om hoM Hak) Det forstaar 
j^ godt nn. Dersom dn ikke havde speget 
saadan i mine Tanker, lige siden jeg var Barn, 
var jeg aldrig bleven den, jeg er. Dn skulde 
vide, hvor mange Gange j^ har drømt om 
dig. Som lille Tøs gjorde j^ mig de mærk- 
værdigste Forestillinger om den Morbroder, 
som Folk i Byen talte til mig om paa en 
saa fordægtig Maade, men som aldrig blev 
nævnet herhjemme hos os selv. J^ glemmer 
heller aldrig den Dag, da jeg første Gang fendt 
en af dine Bøger inde paa Fars BeoL Det er 
vist i Grunden ogsaa dig, der er Skyld i, at 
jeg overhovedet begyndte at læse. 

OTTO KALL 

(tager hendes Hoved mellem sine Hænder og kyaaci ' hendes Pande) 

Min søde Pige! Mit kære Barn! Bliver du 
ved at tale til mig paa den Maade, kommer 

jeg til at brøle, og det kan jeg, ved Gud, dog 
ikke være bekendt. 

RAGNA 

Saa giver du mig Lov til at komme, ikke 
sandt? Du trænger jo ogsaa til at have nogen 
om dig nu paa dine gamle Dage; det har jeg 
netop tænkt paa. Frits fortalte, du havde det 
saa uhyggeligt. 

OTTO KALL 

Sludder! Det vil jeg ikke høre noget omt 
Skulde du ovenikøbet begynde med at pleje 
en gammel Invalid som mig. Dumheder I Det 
vilde slet ikke passe for mig heller. Jeg ønsker 
ikke Selskab. Jeg vil dø som jeg har levet. 
Hvad tror du ogsaa, dine Forældre vilde sige? 

RAGNA 

Det skal vi helst ikke snakke om. (siipper ham. 
Lytter) Der kommer en Baad. (Opsknemt) Det er ham I 

OTTO KALL 

Hvem? 

RAGNA 

Harald Grunnert. Jeg kender hans Aareslag. 

OTTO KALL 

(ser OTerraaket paa hende) 

Kommer han herind? (vu r^ae iig) Saa er det 

nok bedst, jeg — . 

9» 

RAGNA 



Nej, da maa ikke gaa, OnkeL Jeg yH ikke 
tale med ham. Ikke for nogen Pris. 

OTTO KAIX 

Naa saadani Ja, j^ kender disse nnge Kraft- 
karle med de stive Halse. De har af Vikinge- 
natoren akkurat Paatrængenheden tilbage. 

RAGNA 

(lytter; ter oTcmwket op; 

Han gik forbi (dh rinder) Hvad skal det sige? 
Han kommer den anden Vej. 

OTTO KALL 
(efter nogle Øjeblikkes Forlflb) 

Han blev lukket ind til din Far. 

RAGNA 

(ser pea Onkelen) 

Hvad Yil han der? (Efter et ophoid) Onkel I Jeg 
tror, jeg rejser med dig. Dersom du ikke ser 
mig mere her, saa møder j^ dig paa Toget 
ved den første Station. 

OTTO KALL 

Du er bleven saa bleg, Ragna. Jeg siger 
dig: betænk dig endnu engang. Der staar en 
Herregaard og venter paa dig. Den byder dig 
Fred, Tryghed og dine Medmenneskers Vel- 
signelse. Til den anden Side — . 

ANDEN SCENE 

FRITS 

(i Verandadøren; ser sig overrasket om) 

Hvad for noget? Er Harald ikke her? 

OTTO KALL 

Her er ikke andre end os. 

FRITS 

Det forstaar jeg ikke. Jeg laa henne i Hænge- 
køjen og hørte ham lægge til. (ser sig uumge) Hans 
Baad ligger ogsaa dernede. Har du ikke set 
ham, Ragna? 

RAGNA 

(der har rejst sig) 

Nej. 

OTTO KALL 

Han har maaske haft Ærinde hos din Far. 
Der var Nogen, der blev lukket ind til ham 

for et Øjeblik siden. (TH Raqna, der er paa Vej tU Spise- 
stuen) Husker du saa at besørge det, jeg bad 
dig om. Det haster, skal du vide. 

RAGNA 

(med et betydningsfuldt Nik) 

Ja, nu tror jeg det selv. 

(Gaar) 

FRITS 
(ser efter hende; træklter paa Skuldren) 

Hun er et Stykke af en Original — hva'? 

OTTO KALL 

Ja, hun ligner ikke dig. Hvad var det for- 
resten for en Harald, du spurgte om? 

FRITS 

Harald Grunnert. Min Ven. 

OTTO KALL 

Aa, den unge Herregaardsmand. Sig mig, 
gaar han ikke paa Frierfødder her i Huset? 

FRITS 

Naa, det har du allerede opdaget I 

OTTO KALL 

Et godt Parti, ikke sandt? En agtværdig 
ung Mand. Eneste Barn. Der er virkelig al 
Anledning til at gratulere. 

FRITS 

Det skal du dog ikke gøre endnu. Min kære 
Søster har det nemlig med for enhver Pris at 
skulle være aparte. 

OTTO KALL 

Hvad for noget? Vil hun ikke ha' ham? 

FRITS 

Gu' vil hun saa. Men hun maa først gøre 
sig kostbar. Det vækker Opsigt. Smager end- 
ogsaa en Smule af Skandale. 

OTTO KALL 

Naa — hun har maaske virkelig Betænke- 
ligheder. 

FRITS 

Hvad skulde det være for nogen? 

OTTO KALL 

Aa, jeg kunde f. Eks. tænke mig, at netop 
Udsigten til at blive rig og faa det mageligt var 
hende imod. Ogsaa fordi der gaar saa mange 
Stakler omkring og maa sulte sig gennem Ver- 
den. Din Søster er vist et Menneske med en 
ganske stærkt udviklet Retfærdighedsfølelse. 

FRrrs 

Det er hun. Hendes Sans for Retfærdighed 
har altid været meget vaagen. Allerede som 
Barn kunde hun aldrig taale, at jeg fik en Smule 
mere end hun. 

OTTO KALL 

Det gik maaske ogsaa ret hyppigt paa, at 
du var den begunstigede. 

FRITS 

Saa meget mere Grund var der dog til nu 
at tage Revanche. I min Lod falder det næppe 
at residere paa en af Landets skønneste Herre- 
gaarde. 



136 

OTTO KALL 

Men saa holder hun maaske ikke tilstrække- 
ligt af ham da. 

FRITS 

Dersom Ragna skal vente, til hun holder 
tilstrækkeligt af andre end sig selv, har det 
lange Udsigter med Bryllup. Jeg begriber bare 
ikke, at Harald gider have hende. Men han 
tænker vel med et godt gammelt Ord, at Trold 
kan tæmmes. Bliver hun først hans Kone, faar 
hun ogsaa nok Neglene klippet. 

OTTO KALL 

Det mener Ragna rimeligvis ogsaa; og saa 
er det vel derfor, hun betænker sig. Men jeg 
kunde ogsaa tænke mig en anden Grund. Hun 
bryder sig maaske overhovedet slet ikke om 
at blive gift. 

FRITS 

Du mener, hun skulde være abnorm i seksuel 
Henseende? 

OTTO KALL 

Ja — saadan kaldes det vist nutildags af 
Ungdommen. 

FRITS 

Hvilket? 

OTTO KALL 

Saadan en vis overlegen, munter Jomfrue- 
lighed i Forholdet til det erotiske. En instinkt- 

mæssig Forventning om stærkere og rigere 
Glæder end det banale Kissemisseri. 

FRITS 

Du taler i Gaader, Onkel. Jeg forstaar dig 
ikke. 

OTTO KALL 

Veed du af, at netop hos ædle Dyr — dem 
med de hidsigste, de mest modtagelige Sanser — 
er Forplantningsdriften en underordnet Pas- 
sion? Jeg læste netop nylig om, hvordan en af 
de bekendteste engelske Opdrættere af Jagtmyn- 
der gjorde Prøve paa Dyrenes Raceægthed paa 
den Maade, at han midt under Kærlighedsakten 
lod en fangen Ræv eller Hare slippe løs for Øjnene 
af dem. Alt det ægte Blod forfulgte øjeblikke- 
ligt. — Du ser saa forbavset paa mig. Ja, for dig 
lyder saadan noget vistnok ganske ufatteligt. 

FRITS 

Maa jeg spørge . . . skal det gælde for en 
Forklaring af, at Ragna ikke er mere for- 
hippet paa at blive gift? 

OTTO KALL 

Har du rigtig lagt Mærke til Smilet i din 
Søsters Øjne? 

FRITS 

Jeg veed ikke af, jeg nogensinde har set 
Ragna smile. 

OTTO KALL 

Saa beklager jeg dig — du dionysiske Skøn- 
hedsdyrkerl Der er noget ubevidst hemmelig- 
bedsfuldt, et næsten underfundigt Syærmeri i 
det Smil. Jeg tænker mig, at saadan omtrent 
smiler en Ørneunge, naar den første Gang staar 
paa Randen af Reden og længes efter Ensom- 
heden oppe i de høje, kølige Luftlag — . 

FRITS 

Der er en anden Fugl, Ragna altid har min- 
det mig mere om. Det er den, vi spiser Mor- 
tensaften. 

OTTO KALL 

Du glemmer, at en Ørn skal ses i Flugten. 
Paa Jorden bevæger den sig ganske rigtig om- 
trent i samme Gangart som en almindelig Lands- 
bygaas. Det er saadan en Slags Skælmeri af 
Naturen. Hernede i den tykke Sumpluft er 
det altid de tammeste Fugle, der har den 
stolteste Holdning. Hvad mener du om en Hane, 
naar den staar paa Møddingen omgivet af sit 
Harem ? Hvert Kvarter er den til Gengæld daane- 
færdig af erotiske Anfægtelser. Eller kender du 
noget flovere end Paafuglen, naar den majestæ- 
tisk spreder Halen — ? 

REKTOREN 

(kommer ind tn Kontoret; hans Udtryk er alyorli^) 

Er Mor kommen hjem? 

FRITS 



Nej, hun er ikke. 



REKTOREN 

Men Ragna er hjemme. Vil du kalde paa 
hende. (Fritsgaar) Sig til hende, at jeg gerne vil 
tale med hende straks og yenter hende her. 
(Til Otto KaU) Du tager mig det jo ikke ilde op, 
at jeg beder dig om at overlade mig Stuen et 
Øjeblik. Der er en fremmed Herre inde hos mig. 

OTTO KALL 

Jeg stod netop i Begreb med at gaa ind til 
mig selv. Jeg har lidt at ordne derinde, (ud.) 

REKTOREN 

(spaserer i Ventetiden tankefuldt op <^ ned ad Gnlvet med Haendeme 

paa Ry^en.) 



TREDJE SCENE 

RAGNA 

(i Splaestuedøren ; ser sig sky omkring) 

REKTOREN 

Naa, er du deri 

RAGNA 

Vil du tale med mig? 

REKTOREN 

Kom herind, min Pige, og lad os sætte os 

lidt (De Metto' Élg ln«r pM iin SUe af et Bold) Det er Saa 

længe, siden vi to rigtig har talt sammen; og 
det trænger m Mennesker nn engang til, naar 
ikke al gensidig Forstaaelse og Fortroli^ed 
efterhaanden skal gaa tabt Jeg har nu oven- 
ikøbet foaet en særlig Anledning til at tale med 
dig om, hvad du tænker paa, mit kære Barn. 
Harald Gmnnert har nemlig søgt mig for at 
anholde om din Haand. J^ veed, det kommer 
dig ikke overraskende. Han fortæller mig, at 
han har talt til dig selv om det, og at 1 i hvert 
Fald engang har været enige. Nu ønsker han 
gennem mig dit endelige Svar. 

RAGNA 

Det har han fEiaet. 

REKTOREN 

(taler langsomt og med oyerbærende Mildhed) 

Selv paastaar han, du har svaret baade Ja 
og Nej. Han mener derfor, at du enten i Øje- 
blikket har vanskeligt ved at raade dig selv, 
eller at der er hændt dig noget, som du ikke 
kan eller vil sige ham. Af den Grund er det, 
han nu har henvendt sig til mig og bedt mig 
om at tale med dig, og det har jeg ikke kunnet 
nægte ham. Det er dog mindst af alt min 
Hensigt at lægge noget Pres paa dig. Jeg vil 

tværtimod paa det alvorligste paalægge dig at 
vælge i Frihed og alene lade dit Hjerte raade 
i denne Sag. Men dermed mener jeg jo rigtig- 
nok ogsaa, at du skal vogte dig for at lade 
dig vildlede af øjeblikkelige og forbigaaende 
Sindsstemninger, der ikke har noget med Fø- 
lelsen at gøre og forvirrer Tanken. 

RAGNA 

Jeg kan ikke gifte mig med Harald. Det har 
jeg sagt ham tydeligt nok. 

(Pavse.) 
REKTOREN 

Jeg vil — som sagt — paa ingen Maade 
lægge noget Pres paa dig. Men du skal dog 
vide, at jeg er overrasket over dit Svar, og at 
din Mor ogsaa vil blive det. I det hele vil dit 
Afslag vistnok vække en Del Undren. Jeg for- 
tæller dig næppe noget nyt, naar jeg siger dig, 
at du og Harald allerede længe i det almindelige 
Omdømme er bleven betragtet som hørende 
sammen. Den Omstændighed, at hans og dine 
Forældre en Tid lang stod paa en lidt spændt 
Fod med hinanden, har vist endogsaa for 
mange kastet et vist poetisk og rørende Skær 
over jeres Forhold. Jeg antager næsten, du 
selv har hørt Folk kalde jer for Vejlbys Romeo 
og Julie« 

RAGNA 

(smUer uflrlvilll^) 

REKTOREN 

Harald selv maa du vel endelig ogsaa have 
givet Grund til at tro, at det var noget mere 
end en almindelig Venskabsfølelse, du nærede 
for ham. Han slog endogsaa paa, at I ved en 
bestemt Lejlighed skulde have givet hinanden 
et Løfte, som efter hans Opfattelse maatte kaldes 
forpligtende for begge Parter. 

RAGNA 

Ikke for mig I 

(Fornyet Pavse.) 
REKTOREN 

Ja ja; saa taler vi ikke mere om den Ting. 
Jeg vilde nu kun ønske, jeg vidste lidt om, 
hvad du i det hele tænker paa, mit Barn. Du 
gaar saa meget for dig selv, — det er aldrig 
sundt. Kan du ikke fortælle mig lidt om, hvad 
det er, der beskæftiger dig? 

RAGNA 

Jeg har netop tænkt paa at spørge dig, om 
jeg ikke kan faa Lov at rejse til København. 

REKTOREN 

(efter nogen Overycjelse) 

Jo; det kunde du vel endeUg nok. Jeg skal 
tale med Mor om det. Det kan under de for- 

haandenyærende Omstændigheder maaske være 
rigtigst, at du kommer lidt bort fra Byen. Jeg 
vil dog minde dig om, at det jo kun kan bliye 
et temmelig kort Besøg. Som du vist nok veed, 
forestaar der os her i Huset en Højtidelighed, 
som du jo gerne skulde være tilbage til. 

RAGNA 

Jeg mente ikke, det skulde være et Besøg. 
Jeg har tænkt, jeg kunde faa en Beskæftigelse 
derovre. 

REKTOREN 

Ja saal Saa det har du tænkt! — Ja, du 
er jo nu i den Alder, da unge Piger plejer at 
føle Trang til selvstændig Virksomhed ; og det er 
der jo ikke noget at sige til. Det bliver blot lidt 
tomt for os to Gamle herhjemme, naar begge vore 
Børn er borte; — især da vi unægtelig havde 
levet os ret dybt ind i den Forestilling, at vi 
fik Lov at beholde dig her i Nærheden. Er 
der nogen bestemt Virksomhed, du har tænkt 
dig at slaa ind paa? 

RAGNA 

Aa, ... i en saadan By er der jo saa meget. 
Naar jeg først kommer derover, finder jeg vel 
nok noget, jeg kan ernære mig ved. 

REKTOREN 

Naa, det sidste er jo foreløbig ikke nødven- 

digt. Du kan i hvert Fald gøre Regning paa 
et Tilskud fra Hjemmet ligesom din Broder, 

RAGNA 

Jeg vil netop helst underholde mig selv. 

REKTOREN 

(aer prøvende paa hende) 

Hør, Ragna — hvad er det, du skjuler for 
os? Jeg kan ikke forlange, du i din Alder helt 
skal forstaa den Sorg, det er for Forældre, 
naar deres Børn lukker dem ude fra deres 
Fortrolighed. Men du maa dog kunne føle 
paa dig selv, hvad for en Uret du gør os 
ved din Mangel paa Aabenhed. Jeg synes 
ikke, vi ved nogen Lejlighed har gjort vor 
Forældremyndighed gældende overfor dig paa 
en saadan Maade, at dii kan føle dig ufri 
hos os. Du vil ikke kunne sige, at vor Kær- 
lighed til Friheden, vor Tro paa dens Vel- 
signelser ikke har præget ogsaa Forholdet til 
vore Børn. Men føler du dig alligevel trykket 
af dit Hjem eller af Byen eller hvad det nu 
er — i Guds Navn — saa rejs udi Rejs, hvor- 
hen du vil, og forsøg paa egen Haand at skabe 
din Lykke. Men lad os beholde din Fortro- 
lighed. Glem dog ikke, du har en Mor og 
en Far, i hvis Tanke du lever Dag og Nat, 
og hvis Hjerter ikke kan slippe dig. 

FRU NORDBY 

(kommer A*a Forstuen i Overtøj) 

Veed du af, at der er Nogen inde hos dig? 
Der hænger en fremmed Hat derude paa 
Knagen. 

REKTOREN 

(rejser sig) 

Det er Harald. 

FRU NORDBY 

(ser tn den ene til den anden) 

Harald? 

REKTOREN 

Han har friet til Ragna. Men Ragna af- 
slaar Tilbudet. 

FRU NORDBY 

(kommer nærmere) 

Det mener hun ikke. Du har misforstaaet 

hende, Jørgen. (Elapper Raona nromladent paa Kinden) 

Ikke sandt, mit Barn? 

RAGNA 

(unddrager sig liendes Kærtegn) 

Nej — jeg kan ikke gifte mig med Harald. 

REKTOREN 

Ragna beder om Lov til at rejse bort. Hun 
Til forsøge at skabe sig en selvstændig Virk- 
somhed i København. 

10 

FRU NORDBY 

En selvstændig Virksomhed? I København? 
. . . Maa jeg spørge, hvad skulde det være for 
en Slags Virksomhed? 

RAGNA 

(srarer Ikke) 

FRU NORDBY 

Jeg tror, du skammer dig ved at nævne den. 

RAGNA 

(med løftet Hoved) 

Nej. Jeg vil være Journalist. 

FRU NORDBY 

Hvad vil du være? 

REKTOREN 

(samttdiitt) 

Journalist 1 ... Nej hør, Ragna I Hvad er 
nu dette for noget? 

FRU NORDBY 

Man skulde virkelig tro, det var Fastelavn. 

REKTOREN 

Hvordan er du dog kommen paa den taabe- 
lige Ide? Saa svar da, Baml 

RAGNA 

Den har jeg længe haft. 

REKTOREN 

Jamen — det er jo ikke muligt at tage 
dette her alvorligt. Det er . . . 

FRU NORDBY 

(TU Ragna) 

Du lyver! Nu forstaar jeg det hele I (tu Rek- 
toren) Det er Otto, der staar bagved. Jeg har 
sagt dig, han er ikke til at lide paa. Og jeg har 
godt mærket, at der har været noget Maskepi 
imellem dem. 

REKTOREN 

Nu maa du ikke forivre dig, Klara. Lad 
Ragna selv forklare sig. (tu raona) Hvordan er 
du kommen paa den besynderlige Tanke? 

FRU NORDBY 

Det er ikke svært at begribe, du! Det er 
Historien med Markedsgøgleme om igen! 

REKTOREN 

Ti nu stille, Klara! (tu raona) Rimeligvis veed 
du slet ikke, hvad det er, du taler om. Eller 
der er virkelig foregøglet dig noget, som du 
har været godtroende nok til at optage i Al- 
vor. Aldeles bortset fra, at der i det Fag 
kræves visse, særlige Evner, i hvert Fald no- 
gen Skrivefærdighed, saa er den joumaUstiske 
Gerning i vore Dage sunket ned til at være 
et Underhold for Literaturens Havarister. Sær- 

lig i København skal Forholdene i Pressen 
være stærkt korrumperede. 

FRU NORDBY 

Forstaar du dog ikke, Jørgen I Det er netop 
Fordærvelsen, der frister Ragna. Saadan var 
det jo altid. Hun vil sin egen Skændsel I 

REKTOREN 

Kære Klara, lad nu mig tale I Jeg vil sige 
dig, Ragna, jeg sætter mig paa det bestemte- 
ste imod alle saadanne Flyvegriller; jeg vil 
ikke engang diskutere dem. En anden Ting 
er, at jeg gerne — som jeg før sagde — skal 
give dig Lejlighed til at udvikle dig mere selv- 
stændigt, enten ved en eller anden passende 
Beskæftigelse i København, eller — som jeg og- 
saa kunde tænke mig — ved at du gennemgik 
et Kursus derovre. Men det kan vi tale om 
en anden Gang, — Øjeblikket er ikke til det. 
Harald sidder derinde og venter paa Afgørel- 
sen. Det er nu mit Ønske, at han skal mod- 
tage den i din Nærværelse, Ragna. Vi skyl- 
der ham for hans lange og trofaste Venskabs 
Skyld den fuldeste Aabenhed. 

RAGNA 

(i Uro) 

Jeg har ingenting at sige ham. 

REKTOREN 

Jeg vil, at han skal modtage Svaret af din 
egen Mund og med din Mor og Far som Vid- 
ner. Er det sandt, at du har vist dig vægel- 
sindet overfor ham, kræves der nu — og- 
saa af Hensyn til dig selv — en Afslutning i 
en saa bindende Form som muligt. (Han gaar 

Ul Kontordøren og aabner den) Harald I Kom et Øjeblik 

herind I 

HARALD GRUNNERT 

(hilser tavs — holder sig 1 Baggrunden) 

REKTOREN 

Jeg maa bedrøve dig med at sige, kære 
Harald, at Ragna ikke ser sig i Stand til at 
komme dit Ønske imøde. 

HARALD GRUNNERT 

(Ul Ragna) 

Er det sandt? 

RAGNA 

(der har rcijst sig) 

Ja. 

HARALD GRUNNERT 

Jeg har dit Ord. 

RAGNA 

Det har du ikke I (Kort ophoid) Men kan det 
være dig en Tilfredsstillelse, skal jeg gerne 
tilstaa, at jeg engang holdt af dig. Jeg kan 
mærke det nu, da jeg ikke gør det mere. 

HARALD GRUNNERT 

Jeg har dit Løfte. 

RAGNA 

(vender sig, I Udbrud) 

Nej I Nej — siger jeg! Og om du ogsaa 
havde det — hvad saa? Det var i alt Fald 
givet, før jeg kendte dig i hele din Tarvelighed. 

REKTOREN 

Ragna I 

FRU NORDBY 

(gaar omkring ude af sig selv af Opliidselse — aftides til Rektoren) 

Her har vi Følgerne af din frie Opdragelse! 

RAGNA 

(taler over Skulderen til Harald Grunnort) 

Bild dig ikke ind, du kan true mig! Den 
Tid er forbi! Jeg lader mig ikke længer gøre 
bange. Mig er det ligemeget, hvad der siges 
om mig. 

FRU NORDBY 

(hBJt) 

At du taaler den Tone i dit Hus! 

REKTOREN 

Nej, nu skal dette være forbi! Ragna — 
jeg forbyder dig at tale saadan. 

RAGNA 

Hvorfor har I faaet Harald herind? Jeg 
sagde jo, jeg vilde ikke tale med ham. 

OTTO KALL 

(er ubemærket kommet ind og bliver staaende ved Døren i 

Forbavselse) 

HARALD GRUNNERT 

Hr. Rektor I Jeg tvinges til at retfærdiggøre 
mig — . 

RAGNA 

(afbryder i nyt Udbrad) 

Ja, gør kun det I Det er kun harmeligt, at 
jeg skal staa her og høre paa det. Men det 
er Far og Mor, der har villet det. 

REKTOREN 

Nu skal du tie, Ragna! 

OTTO KALL 
(stadig ubemærket — hen for sig) 

De gamle Toner! 

HARALD GRUNNERT 

Hr. Rektor! Jeg maa forklare mig. Deres 
Datter — 

RAGNA 

(som før) 

Ja — tal! Jeg er ligeglad! . . . Dersom du 
forresten tror, at Far og Mor har anset mig 
for en Engel, tager du fejl. Jeg har saa 
tidt maattet høre om min Umulighed, at jeg 
tilsidst var nærved selv at tro paa den. 

FRU NORDBY 

Jørgen I Hører du I 

REKTOREN 

(umtidigt) 

Ja, dette er for galt I Jeg tror, du staar der 
og anklager dine Forældre. 

RAGNA 

Jeg anklager ikke. Jeg vil blot have Lov 
til at tro paa mig selv. Men det har jeg al- 
drig maattet. Jeg skulde absolut klippes til 
efter alt det, jeg hader. Men jeg siger jer . . . 
jeg skammer mig ikke længer over^ at jeg 
ikke er anderledes. Det ærgrer mig blot, at 
jeg nogensinde har gjort det. Det er det 
eneste, jeg har at bebrejde mig! 

OTTO KALL 

(højt — med løftet Stok) 

Bravo I Hør! De gamle Lurtoner! 

RAGNA 

(iler ben til ham og griber hans Haand) 

Onkel I 

OTTO KALL 
Ja, det er mig. (Tager hende ind til sig) Og UU 

veed jeg, du er min Datter I 

(De andre staar nogle Øjeblikke og stirrer i stum Forfterdelse) 

FRU NORDBY 

(næsten skrigende) 

Der ser du I Det er ham, der staar bagved 1 
Jeg vidste det I 

REKTOREN 

(fktter sig besværligt) 

Ragna I Gaa bort fra din Onkel. Gaa op 
paa dit Værelse. Dig vil jeg tale med siden. 

RAGNA 
(staar et Øjeblik tylylraadig; kaster derpaa et Blik op paa Otto Kali. 

og gaar stille bort) 

REKTOREN 
(til Harald Gbunnkrt; Is^er Haanden paa hans Skulder) 

Harald ! Nu faldt der Lys over Sagen I Ragna 
er bleven besnakket, forlokket; hun er ikke sig 
selv — jeg skal forklare dig det senere. Men 
gaa nu, og vær ved godt Modi Du skal se, 
alt kan endnu ende paa det bedste. (Føiger ham 

til Porstaedøren.) 

FJERDE SCENE 

REKTOREN 

(vender sig mod Otto Kall) 

Maa jeg saa faa en Forklaring! Hvad er 
der foregaaet mellem dig og Ragna? 

FRU NORDBY 

At du vil taale ham her længer I Hvorfor 
kaster du ikke den Usling ud af Huset? Saa- 

dan gjorde Mor altid! (ModorroKiux) Husker du 
det? Naar du sad derhjemme og fyldte Stuen 
med din lede Snak og dine Løgnehistorier? 
Mor sparkede dig ud af Døren som et giftigt 
Dyr. Pryglede dig med Alenen. 

REKTOREN 

For Guds Skyld — Klara 1 Behersk dig dog! 

OTTO KALL 

(der har sat sig ned) 

Jeg veed ikke, hvorfor du fremmaner disse 
idylliske Scener fra Barndommen. Jeg har ikke 
glemt dem; det kan jeg forsikre dig. Jeg husker 
ogsaa meget tydeligt Glæden i dit eget lille An- 
sigt ved saadanne Lejligheder. Det Udtryk har 
jeg altid senere set for mig, naar jeg kom under 
Vejr med en eller anden Bagvaskelse, der var 
sat i Omløb om mig og mine Ungdomsmeriter. 
Jeg genkendte det ogsaa straks, da jeg forleden 
kom hertil og du saae mig i min nuværende 
Forfatning. 

FRU NORDBY 

Jørgen! Jeg siger dig: jeg taaler ikke det 
Menneske i vort Hus! 

REKTOREN 

Ja, dette gaar for vidt! Nu skal det have 
en Ende! 

OTTO KALL 

I skal dog ingen Ulejlighed gøre jer med at 
smide mig paa Gaden. Jeg gaar af mig selv. 
(Ser paa sit Ur) Jeg kom netop herind for at sige 
Farvel. Jeg venter en Vogn, der skal køre 
mig til Stationen. Jeg tager tilbage til mit 
kære København. 

REKTOREN 

Med andre Ord: det hele har været forbe- 
redt. Med koldt Blod har du lagt alting til- 
rette. Nu forstaar jeg din Villighed til at 
komme herover. Du er kommen for at gøre 
Fortræd ... for at slukke din Hævntørst. Naar 
det er besørget, naar det er lykkedes dig at fra- 
lokke os vort Barn — saa kan du rejse. Saa 
har dit Hjerte faaet Fred! 

OTTO KALL 

Det glæder mig at høre, du dog har været 
lidt forbavset over, at jeg tog mod din — 
mildest talt — mærkelige Indbydelse. Jeg ind- 
rømmer, jeg skylder dig paa det Punkt en 
Forklaring. Jeg veed ikke, om du af egen 
Erfaring skulde kende noget til de Anfægtelser, 
der kommer med det svækkede Hjerteslag og 
Nyrekoliken og de søvnløse Nætter. Nej, det 
gør du vel forresten ikke. Men jeg vil ikke 
gøre mig bedre, end jeg er. Den Dag forrige 
Efteraar, da jeg første Gang følte min Doktors 

kolde Fingre paa min Krop og kunde læse i 
hans Miner, at jeg snart skulde dø — den 
Dag slog Inflammationen fra mine stakkels 
Nyrer sig ind i Samvittigheden og gjorde den 
febril. Jeg sad der i min Ensomhed og ran- 
sagede mit Liv og spurgte mig selv, om jeg 
dog ikke havde set for ukærUgt paa min Slægt 
og mine Venner og den øvrige Menneskehed. 
Saa kom dit Brev, og jeg tænkte: her er en 
Lejlighed til paa det rette Sted at gøre en sidste 
Prøve. Derfor kom jeg — og nu kan jeg dø 
roligt. 

REKTOREN 

Jeg spurgte ikke om dig selv. Det var Ragna, 
jeg talte om. Hvad har der været imeUem jer? 

OTTO KALL 

Jeg har hjulpet hende lidt til at blive sig 
sin Art bevidst — andet ikke. Men det er jo 
ogsaa noget. Kan du huske, du brugte forleden 
det Udtryk om et Liv som mit, at det var goldt 
og tomt og i sit inderste Væsen formaalsløst. 
Du pegede med Tilfredshed rundt paa alt, hvad 
du selv havde faaet udrettet, og spurgte mig 
saa, hvad for Spor jeg havde sat her i Livet. 
Din Datter har nu svaret for mig. 

REKTOREN 

Og jeg siger dig, du har paa det skamme- 

ligste, det mest samvittighedsløse misbrugt vor 
Godhed. Du har skændigt benyttet dig af et 
stakkels overspændt og svaghovedet Barn for 
at kunne mætte dit ustyrlige Nag til alt, hvad 
der er rent og godt og hæderligt. Her har du 
min Mening om din Handlemaade. 

OTTO KALL 

Jeg kan mærke, du kun daarligt kender din 
egen Datter. Det er i det hele besynderligt 
med jer Forældre. Altid søger I hos jeres Børn 
kun Aftrykket af jeres egen Personlighed; alt 
fremmed er af det onde. Men Ragna skal I 
ikke ynke. For hende indestaar jeg. Hun 
ejer noget af den heroiske Selvopofrelsesdrift, 
som vi nu mere end noget andet trænger til. 
For det er efterhaanden bleven lovlig billigt at 
være Frihedshelt hertillands. Det formelig lum- 
rer En om Ørene med »Frisind« nu. Tænker 
du aldrig selv med en Smule Vemod tilbage 
paa den Tid, da Frihedsidealerne herhjemme 
skabtes af en lille Flok modige Mænd, der 
satte Liv og Ære ind paa den Sag? Indrøm 
i det mindste, at den friske Strøm fra de Dage 
er bleven svært plumret med Tiden ... en 
bred og dorsk Rende med Tilløb allevegne- 
fra . . . selv fra Hof og Præsteskab. Alt, hvad 
der er slimet og uhumskt og raaddent her i 
Landet, flyder nu sammen i den Bevægelse 

som i en Kloak. (Rejser iig besvanugt) Vi trænger 
til en alvorlig Borgerforskrækkelse, som igen 
gør det til halsløs Gerning at give sig i Fri- 
hedens Tjeneste. Og vi faar den ogsaa nok! 
Du vil selv komme til at opleve den I Der vil 
vokse en Ungdom op, der igen vil forstaa, at 
Friheden er en hellig Sag, som stadig kræver 
Blodvidner! 

FRU NORDBY 

Skal vi virkelig blive ved at lade os for- 
haane i vort eget Hus? 

REKTOREN 

Nej, det skal du vide, Otto, at var det ikke, 
fordi du er en syg og hjælpeløs Stakkel, taalte 
jeg ikke detteher! 

OTTO KALL 

Spar din Medlidenhed ! Den er ikke ganske 
ægte. Og lad mig saa endnu blot sige dig dette: I 
har bildt jer ind — I brave, evangeliske Friheds- 
forpagtere! — at I havde faaet alle samfunds- 
farlige Længsler, al eventyrlig Kamplyst for- 
svarligt stækket herhjemme. I har hygget jer 
inde i jeres borgerlige Retskaffenheds-Idyl og 
trøstet jer med, at den nok skulde vare . . . 
i det mindste i denne Konges Tid. Men naar 
de Levende drømmer altfor saligt, aabner 

Gravene sig, og Helvede slippes løs. Frihedens 
døde Helte og Martyrer, det hele blege, vilde 
Tog af fordømte Sjæle jager gennem Ungdom- 
mens Drømme og ægger de modige til ny Kamp 
og nye Eventyr . . . Det er vel netop de stak- 
kels fredløse Djævles evige Bestemmelse. 

JOMFRU ANDERSEN 

(I Spisestaedøren) 

Der er kommen en Vogn. Kusken siger, han 
skal hente nogen til Stationen. 

OTTO KALL 

Ganske rigtigt, — det er mig. Vil De være 
saa god at lade min Kuffert bringe ud. Smaa- 
tingene skal jeg selv tage. 

JOMFRU ANDERSEN 

(aer tviylraadig tn den ene til den anden.) 

REKTOREN 

Gør, som der er bleven sagt! 

JOMFRU ANDERSEN 

Saa har jeg her et Brev til Rektoren. 

REKTOREN 

Læg det ind paa mit Bord. 

JOMFRU ANDERSEN 

(uvis) 

Men det er fra — 

REKTOREN 

(afbryder ntaalmodigt) 

Læg det ind paa mit Bord og lad os være 
alene. 

(Jourac Andkrbbn gaar over Scenen og ad ad Kontordøren.) 

OTTO KALL 

Jeg siger jer saa Farvel. Hils Ragna fra mig I 
For hende er jeg ganske tryg. Hende kuer I 
ikke. Jeg tager nu hjem for at dø i min egen 
Rede. Det vil ikke længer falde mig saa svært. 
Den værste Angst har Ragna taget fra mig. 
Jeg veed nu, at det bedste i mig vil leve efter 
mig — mit Had til jer og jeres Lige I 

(Gaar mod Døren til Spiaestaen.) 
REKTOREN 

Jeg har dog et Ord at sige dig, før du 
gaar 

FRITS 

(kommer i Hast tn Verandaen) 

Er Far og Mor her? 

REKTOREN OG FRU NORDBY 

(samUdigt) 

Hvad er der? 

FRITS 

Hvad er der med Ragna? 

REKTOREN OG FRU NORDBY 

(samUdi^) 

Med Ragna? 

FRITS 

Jeg sidder derude i Haven. Saa ser jeg hende 
fare forbi paa Cycle. Hun saae saa forstyrret 
ud, — Haaret stod om hende. Skal hun rejse? 
Hun havde en Haandtaske paa Styret. 

FRU NORDBY 

(griber avilkaarligt sin Mand i Armen — aer paa ham — hvlaker hæst) 

Haandtaske? . . . Hvad skal det sige? 

REKTOREN 

(pludselig) 

Det Brev I (styrter ind i sin Stue og liommer efter nogle Øje- 
blikkes Forløb tilbage, hvid i Ansigtet) Flygtet I 

FRU NORDBY 

(som vaagnende ; ude af sig selv) 

Frits! Afsted efter hendel Skaf Politi I Det 
maa ikke skel 

FRITS 

Umuligt — Mor I Jeg siger dig, hun kørte 
som en Rasende. Og til Stationen var det 
ikke. Jeg saae, hun kørte ud af Byen. 

REKTOREN 

Nej, Mor I Jeg forstaar det nu . . . her sty- 
rer stærkere Magter! 

FRU NORDBY 

Aa nej — det maa ikke være sandt — det 
maa ikke være sandt. Du, Gud i Himlen, 

hjælp mig dog I (Brister ad i en fortvivlet Hnlken og synker 

ned ved Bordet. Der høres i lang Tid intet andet end hendes søn- 
derrivende, l^aerleskærende Graad.) 

REKTOREN 

(Isener Haanden paa hendes Hoved) 

Klara I Min kære Ven I Nu gælder det at være 
rolig. 

FRU NORDBY 

(løfter Hovedet) 

Aa, jeg har anet det hele . . . jeg har jo set 
det komme. Jeg har i fem Aar ikke haft en 
rolig Time for Angst. Jeg har bedt til Gud. 
Jeg har tryglet ham om at skaane hende — 

(Lægger sig paany over Bordet 1 fortvivlet Graad.) 

REKTOREN 

(mod Otto Kali, der er bleven staaende ved Døren) 

Ser du dit Ofifer? Glæder du dig ikke over 
dit Værk? Er det den Hævn, du har villet? 

OTTO KALL 

(med et sky Udtryk) 

Jeg maa gaa. Vognen venter. 

REKTOREN 

Ja gaa — gaa! Og lad din Søsters Graad 
følge dig som vor sidste Forbandelse! 

OTTO KALL 

Nu skulde du ikke glemme din Sorg, Jørgen I 
At kunne græde Smerten ud — det er jeres 
Forret, (oa«-.) 

FRITS 

(bøjet over Moderen) 

Stakkels lille Mor! 

